
Mark Stille (comandor în retragere din Marina SUA) a obţinut licenţa în 
istorie la Universitatea din Maryland şi un masterat la Naval War College. A 
lucrat 30 de ani în serviciile de contrainformaţii, a predat temporar la Naval War 
College, a activat în statul major general, dar a servit şi pe navele marinei 
americane. Este analist senior la Washington DC. Este autorul a numeroase cărţi 
publicate la Editura Osprey, care au ca subiect istoria marinei militare în Pacific. 

Adam Hook a studiat grafica şi a început să lucreze ca ilustrator în 1983. Este 
specializat în reconstrucţii istorice detaliate şi a ilustrat la Osprey cărţi despre 
azteci, greci, America secolului al XIX-lea. Lucră-rile lui au fost prezentate în 
expoziţii şi publicaţii din întreaga lume. 

Editura Osprey a fost fondată în 1968 pentru a publica Aircam Aviation, prima 
ei colecţie gândită de Dick Ward, ilustrator de renume în domeniul aviaţiei. De-a 
lungul anilor, numărul seriilor şi al colecţiilor a crescut considerabil, cărţile 
Osprey impunând un stil propriu, care combina un text de autoritate, scris de 
istorici militari, cu ilustraţii sugestive şi fotografii de epocă, alb-negru şi color. 
Astăzi, Osprey este lider de piaţă în abordarea istoriei militare ilustrate. 

Mulţumiri 

Autorul le este îndatorat lui Jim Lansdale şi Michael Oren pentru ajutorul 
acordat la procurarea fotografiilor folosite în această carte. John Lundstrom, 
Sam 'Tagaya şi Alan Zimm i-au clarificat multe chestiuni importante. 

Legendă simboluri militare 


Isoroku Yamamoto 


(1884-1943) 

Amiralul Isoroku Yamamoto a fost cel mai important co-mandant japonez de 
marină din al Doilea Război Mondi-al. El a planificat şi executat lovitura 
îndrăzneață asupra Pearl Harbor, care a afectat flota americană din Pacific, 
declanşând astfel Războiul din Pacific, şi a comandat Flota Combinată japoneză 
până când a fost ucis de ame-ricani în 1943, după campania din Guadalcanal. În 
ciuda succesului pe care l-a avut operaţiunea de la Pearl Harbor, felul în care 
Yamamoto a comandat ulterior Flota Combi-nată a ridicat o mulţime de semne de 
întrebare. Bătăliile purtate împotriva marinei americane pe Marea Coralilor, la 


Midway şi, în cele din urmă, la Guadalcanal au reuşit să îi submineze reputaţia 
de tactician naval de elită. In acest volum, Mark Stille examinează toate aceste 
campanii im-portante pentru a analiza stilul şi strategiile de comandă folosite de 
Yamamoto şi pentru a evalua felul în care aces-tea au influenţat cursul 
Războiului din Pacific şi şansele Japoniei la victorie. 


INTRODUCERE 


Isoroku Yamamoto este cel mai cunoscut comandant ja-ponez din al Doilea 
Război Mondial, iar numele său va fi legat pentru totdeauna de atacul de la Pearl 
Harbor. A fost cel care a susţinut personal atacul şi a înfruntat toate obstacolele 
pentru a-l duce la îndeplinire, în ciuda opoziţiei aproape unanime a ofiţerilor din 
Marina Impe-rială Japoneză. Acest fapt, dar şi un interviu pe care l-a dat în timp 
de război şi în care americanii socoteau că el ar fi declarat că va dicta termenii 
de pace de pe treptele Casei Albe l-au făcut să devină cel mai cunoscut şi mai de- 
testat comandant japonez. 

Aşa cum se întâmplă în cazul tuturor comandanţi-lor celebri, realitatea este 
mereu însoţită şi de legende. In cazul lui Yamamoto, cele două contrastează 
izbitor. Reputația lui Yamamoto este construită pe câţiva piloni majori. Unul 
dintre cei mai importanţi este presupusa lui opoziţie la un război cu Statele 
Unite, opoziţie bazată pe predicțiile sale corecte referitoare la rezultatul final 
pen-tru Japonia. De fapt, el s-a opus doar unui conflict prelun-git cu Statele 
Unite. Nu există vreun document din care să reiasă că, în 1941, Yamamoto s-ar fi 
opus intrării Japoniei în război împotriva Marii Britanii şi Olandei. Yamamoto nu 
era un oponent al războiului, ci doar al unui război pe care Japonia nu ar fi putut 
să îl câştige. Spre meritul său, el a intuit clar ce s-ar întâmpla dacă Japonia ar 
intra în război cu Statele Unite. Deşi acest lucru nu era prea greu de observat, 
date fiind diferenţele enorme dintre forţele militare ale celor două naţiuni, totuşi 
un număr şocant de mic de ofiţeri superiori japonezi au conştientizat acest lu-cru 
la vremea respectivă. 

Cu toate acestea, avertismentele lui Yamamoto în le-gătură cu războiul 
împotriva Statelor Unite contrastează surprinzător cu acţiunile lui din 1941, 
când Japonia făcea planuri de luptă împotriva puterilor occidentale. În aceas-tă 
perioadă, ignorându-şi propriile sfaturi, el a conceput şi a susţinut cu îndârjire 
un plan îndrăzneţ de atac direct împotriva Statelor Unite. Acest plan a devenit 
atacul de la Pearl Harbour, care avea să schimbe cursul celui de-al Doilea Război 
Mondial. Pearl Harbour nu a făcut decât să asigure înfrângerea Japoniei, pentru 
că atacul le-a stârnit americanilor setea de răzbunare şi i-a făcut să nu accep-te 
nimic altceva decât o victorie totală, eliminând ori-ce şansă pentru o pace 
favorabilă Japoniei. Acţiunile lui Yamamoto sunt cu atât mai surprinzătoare cu 
cât înainte de război el şi-a petrecut o bună perioadă de timp în Sta-tele Unite, şi 
din acest motiv s-ar fi putut presupune că începuse să cunoască mentalitatea 
americanilor. 

Un alt pilon pe care se sprijinea reputaţia lui Yamamo-to a fost acela că era un 
susţinător activ al forţelor ae-riene. Această idee se bizuie pe scurta perioadă pe 
care şi-a petrecut-o în cadrul aviaţiei - în cariera sa milita-ră de treizeci şi cinci 


de ani, Yamamoto a fost doar şase ani şi jumătate la aviaţie sau în cadrul unor 
misiuni reali-zate cu participarea aviaţiei, înainte de a prelua comanda Flotei 
Combinate, în 1939 -, dar şi pe faptul că Marina Imperială Japoneză şi-a 
construit puternica forţă aeria-nă când el se afla la comanda Flotei Combinate. În 
rea-litate, misiunile pe care le-a avut el cu aviația fie au fost de scurtă durată, fie 
au fost îndeplinite din poziţii mă-runte de administraţie. In afară de posibilele 
excepţii în cazul campaniei sale de construire a unui aparat de zbor cu rază 
lungă de acţiune, în anii 1930, şi aproba-rea formării Flotilei 1 Aeriene în aprilie 
1941, Yamamoto nu a fost responsabil pentru nici o inovaţie în domeniul aviaţiei. 
De fapt, planurile făcute de el pentru Pearl Har-bor şi Midway demonstrează că 
încă nu înţelegea natu-ra instrumentului pe care îl crease în aprilie 1941. Abia 
după înfrângerea japonezilor de la Midway, Yamamoto a declanşat reorganizarea 
Flotilei Combinate, prin care aviația devenea o piesă centrală. Era o mişcare pe 
care Marina SUA o făcuse cu luni bune înainte. 

Legenda cel mai simplu de demontat este legată de reputaţia lui Yamamoto ca 
amiral genial şi invincibil. 

Portretul oficial al amiralului Isoroku Yamamoto, comandant suprem al Flotei 
Combinate. Imaginea reflectă ceva din siguranţa sa şi se potriveşte cu statutul 
său de erou naval, unul dintre cei mai omagiaţi din Japonia. 

Roger Pineau prin Lansdale Research Associates 

Oricâtă genialitate ar fi avut, ea nu s-a tradus în succe-se pe câmpul de luptă. 
Victoria răsunătoare de la Pearl Harbor a fost apreciată unanim încă de atunci ca 
o mare eroare strategică. A fost în egală măsură şi o victorie goa-lă pentru 
Japonia, în sens strict militar, întrucât nu a contribuit cu nimic la cucerirea sud- 
estului Asiei. Fluxul iniţial de victorii japoneze din primele luni ale războiu-lui din 
Pacific i se datorează doar într-o mică măsură lui Yamamoto, victoriile fiind 
obţinute aproape exclusiv da-torită rezistenţei aliate ineficiente şi limitate, cu 
forţe ne-pregătite de război, la care s-a adăugat excelența tactică a trupelor 
japoneze care au executat operaţiunile. 

Examinarea planurilor lui Yamamoto şi a compor-tamentului său în timpul 
bătăliei de la Midway ne ofe-ră toate dovezile necesare pentru a descoperi 
defectele pe care le-a avut ca lider în timp de război. Midway a fost de la un 
capăt la altul bătălia lui Yamamoto, de la declanşare şi planificare, la execuţie şi 
încheiere.  Supe-rioritatea serviciilor de spionaj americane şi ineficienţa 
comandanților japonezi pe câmpul de luptă i-au oferit lui Yamamoto o scuză 
pentru dezastru, dar nereuşita nipo-nă poate să fie atribuită direct 
compromisurilor făcute de el înainte de bătălie. Acestea au dus la înfrângerea su- 
ferită în Marea Coralilor şi, mai departe, au pus în pericol operaţiunea Midway. 
De asemenea, o incredibilă lipsă de profesionalism manifestată în faza de 
planificare a îm-pins Flota Combinată către o înfrângere răsunătoare. Bătălia din 
insulele Midway a fost singura ocazie pe care a avut-o Yamamoto să ducă flota pe 
mare sub comanda lui directă. Planurile proaste şi execuţia defectuoasă au avut 
ca rezultat un eşec definitiv, care a stopat expansiu-nea japoneză în Pacific. 

În ciuda acestor lucruri, reputaţia lui Yamamoto a ră-mas intactă, mai ales în 
cadrul Marinei Imperiale Japo-neze. Când americanii au lansat primul contraatac 
al războiului, în august 1942, asupra obscurei insule Gua-dalcanal din 
arhipelagul Solomon, Yamamoto a părut in-capabil să realizeze că aceasta era 
oportunitatea de a se angaja în bătălia decisivă, pe care o căutase atât de febril 
încă de la începutul ostilităţilor. În ciuda numeroaselor victorii notabile obţinute 
de japonezi în timpul campani-ei, aceştia nu au reuşit să-şi concentreze forţele, 
încă su-perioare, în vederea obţinerii victoriei finale. Yamamoto a fost ucis în 
acţiune la scurt timp după încheierea cam-paniei Guadalcanal. In calitate de 
comandant, Yamamoto a fost responsabil de victoria, marcată de greşeli tactice, 
de la Pearl Harbor, urmată de un şir lung de înfrângeri în Marea Coralilor, 
Midway şi Insulele Solomon; cu toate acestea, reputaţia lui de mare amiral 
persistă şi azi. 

Introducere 

Anii timpurii 

Yamamoto s-a născut în oraşul Nagaoka din prefectura Niigata, aflată în 
partea de nord a insulei Honshu. Inain-te de naşterea lui, clanul Yamamoto se 
afla în tabăra ce-lor învinşi în urma rebeliunii Satsuma, încheiate în 1877. Acest 
lucru îl punea pe tatăl-samurai al lui Yamamoto, Takano Sadayochi, într-o poziţie 
de neinvidiat. Guvernul imperial victorios a trecut rapid la distrugerea sistemului 
de samurai, iar pentru Takano, ca membru al unui clan care se opusese 
guvernului, era foarte dificil să-şi găseas-că o slujbă. Ca profesor, a fost silit să 
caute un post în zona de nord a insulei. In cele din urmă, Takano a revenit la 
Nagaoka. La scurt timp după întoarcerea lui, i-a murit soţia. Atunci el s-a 
căsătorit cu sora mai mică a soţiei sale, cu care a avut trei copii. Cel mai mic 
dintre ei, un băiat, s-a născut în 1884. A fost botezat Isoroku, adică „56“, vârsta 
pe care o avea tatăl la naşterea fiului. 

Primii ani de viaţă ai lui Takano Isoroku au fost mar-caţi de sărăcie şi de 
nesiguranţă. Totuşi, a avut norocul unei educaţii decente, pe care, la un moment 
dat, i-au dat-o şi nişte misionari creştini. După standardele japo-neze, educaţia 
primită de el era modernă, pentru că pu-nea accent pe ştiinţă şi tehnologie, şi, 
spre deosebire de cea tradiţională, avea în vedere responsabilitatea indivi-duală. 
Aceste lucruri i-au rămas înrădăcinate în minte lui Yamamoto până la sfârşitul 
vieţii. S-a dovedit un elev bun şi serios şi a sperat să folosească educaţia primită 
pentru 

a scăpa de sărăcia din Nagaoka. A reuşit acest lucru în 1901, când a intrat la 
Academia Navală Imperială. Dintre candidaţii care veneau din toată ţara, 
rezultatele l-au pla-sat pe Yamamoto pe locul al doilea. 

Academia Navală era - şi mai este şi azi - localizată pe insula Eta Jima, vizavi 
de Hiroshima, peste golf, în sudul Japoniei. Cadeţii navali duceau o viaţă 
spartană timp de trei ani, în care nu aveau voie să se întâlnească cu fete, să bea, 
să mănânce dulciuri sau să fumeze. Al patrulea an îl petreceau pe mare. În acest 


mediu a început să se formeze Yamamoto. Disciplina aspră îi pria şi imediat a 
fost recunoscut ca lider de colegii săi. Din nou s-a dove-dit un student serios şi a 
început să manifeste un simţ al competiţiei, dar şi o oarecare agresivitate. În 
ciuda fap-tului că era un bărbat scund, având o înălţime de doar 

Yamamoto pe când era cadet la Academia Marinei Imperiale Japoneze, la Eta 
Jima. 

Prin amabilitate Michael A. Oren 

Anii timpurii 

1,61 m şi o greutate de sub 58 kg, a devenit un gimnast talentat şi un iscusit 
practicant al sportului marţial ken-do. Din multe puncte de vedere era diferit de 
ceilalţi cadeți. Era mult mai serios decât mulţi dintre ei, se ştia că citeşte Biblia 
(deşi niciodată nu a devenit creştin) şi a ho-tărât încă din tinereţe să nu mai 
consume alcool, după ce a descoperit că îl tolerează greu. 

Yamamoto a absolvit şcoala de la Eta Jima pe 14 no-iembrie 1904. A terminat 
al şaptelea din peste 200 de absolvenţi. După o scurtă perioadă petrecută pe o 
navă de instruire, a fost trimis pe crucişătorul Nisshin. La vre-mea aceea, 
Japonia era în război cu Rusia imperială. MIJ (Marina Imperială Japoneză) 
deschisese războiul împotri-va flotei ruse în noaptea de 8 februarie 1904, cu un 
atac-su-priză dat de un torpilor asupra navelor ruseşti ancorate în Port Arthur, în 
Manciuria. Astfel, o forţă militară mai slabă începuse un război împotriva uneia 
mai puternice, folosindu-se de un atac-surpriză - o tactică pe care o va fo-losi şi 
Yamamoto 37 de ani mai târziu. După ce Yamamoto a fost trimis pe Nisshin, 
războiul a ajuns în punctul culmi-nant. Flota Baltică rusă pornise spre Orientul 
Îndepărtat pentru a răzbuna pierderile iniţiale. MIJ abia aştepta să dea bătălia 
decisivă cu această nouă ameninţare, învingă-torul bătăliei având să fie 
câştigătorul războiului. 

Bătălia decisivă s-a dat pe 26 mai 1905 în strâmtoarea Tsushima. Nisshin era 
unul dintre cele opt crucişătoare japoneze aflate acolo şi, cum japonezii 
începuseră să aibă un deficit de nave de luptă (rămăseseră numai pa-tru), 
Nisshim a fost adusă în linia de luptă. Flota ruseas-că avea mai multe tunuri 
grele decât cea japoneză, dar navele japoneze erau, în mare parte, mult mai 
moder-ne, se deplasau cu viteză mai mare şi aveau echipaje mai 

bine pregătite. Cu siguranţă japonezii erau trăgători de mai mare precizie. 
Bătălia s-a încheiat cu o victorie răsu-nătoare a japonezilor şi numai trei dintre 
navele ruseşti au reuşit să se întoarcă la baza navală din Orientul Înde-părtat, la 
Vladivostok; optsprezece au fost scufundate, zece au fost capturate şi alte opt au 
fost blocate în por-turi neutre. De cealaltă parte, MI] a pierdut trei torpiloa-re. 
A fost victoria decisivă pe care MIJ o aşteptase şi pe care națiunea o cerea. 

Victoria l-a costat scump pe Yamamoto. După o perioa-dă de foc prelungit, 
ţeava unui tun de pe Nisshin a explo-dat. Puntea întreagă s-a umplut de şrapnele, 
iar Yamamoto a fost grav rănit. A avut o mare rană deschisă la coapsă şi toată 
partea de jos a corpului a fost ciuruită de mici schi-je de metal care l-au mutilat 


şi i-au rămas în corp până la sfârşitul vieţii. O rană mult mai vizibilă a fost 
provocată de un şrapnel care i-a retezat două degete de la mâna stân-gă - 
rămase atârnând doar de o bucată de piele; dacă ar mai fi pierdut un deget, ar fi 
fost obligatoriu lăsat la va-tră. Până după încheierea bătăliei nu a primit nici o 
îngri-jire, dar ulterior a fost evacuat, reuşind să se întoarcă în serviciu abia pe 5 
august. Curajul său a fost apreciat verbal de amiralul Heihachiro Togo, 
comandantul flotei japone-ze, dar şi printr-o ulterioară scrisoare oficială de 
apreciere. Era, cu siguranţă, un ofiţer în plină ascensiune. 

Anii timpurii 

Viaţa de militar 

După bătălia de la Tsushima, Yamamoto a mai servit pe alte trei nave. Una 
dintre acestea făcea curse de instruire spre coasta de vest a Statelor Unite, 
acesta fiind contex-tul în care Yamamoto a intrat pentru prima oară în con-tact 
cu America. Yamamoto a încheiat în 1908 cursurile elementare ale Şcolii de 
Artilerie Navală şi în 1911 a ab-solvit cursurile superioare. A urmat apoi un scurt 
voiaj de instruire pe o navă de luptă. 

În 1913 a intrat la Şcoala Navală Superioară. S-a des-curcat bine în timpul 
acestei pregătiri absolut necesare pentru înaintarea în grad şi pentru atingerea 
unor funcţii de conducere şi a absolvit în 1916. După absolvire a fost trimis la 
cartierul general al Escadronului II de luptă. La momentul acesta devenise 
comandant cu grad de loco-tenent şi era considerat un ofiţer de mare viitor. 

Tot în această perioadă, Takano Isoroku a devenit Yamamoto Isoroku. Nu era 
un lucru ieşit din comun, în Japonia, ca adulţii să fie adoptați pentru a perpetua 
un nume de familie. Ambii lui părinţi muriseră în 1912 şi, cum Isoroku avea mai 
mulţi fraţi mai mari din prima că-sătorie a tatălui său, nu ar fi avut cum să 
pretindă în-tâietatea în clanul Takano. Clanul Yamamoto avea însă nevoie de un 
urmaş de parte bărbătească, iar Isoroku a acceptat oferta de a se alătura bogatei 
şi influentei familii Yamamoto. Acum trebuia să-şi găsească o soţie care să-i 
dăruiască fiii care aveau să perpetueze numele familiei. 

20 

S-a achitat de această datorie printr-o căsătorie aranjată care a avut loc pe 31 
august 1918. Avea 34 de ani. 

În perioada în care era locotenent comandant, Yama-moto a fost trimis în 
misiune în Statele Unite. A plecat, singur, să-şi ia în primire postul de 
reprezentant naval în luna mai 1919. S-a înscris şi la Harvard, unde a studi-at 
timp de o lună engleza, ca „student special la engleză“, dar s-a retras în 
semestrul de primăvară, în anul 1920. După aceea a studiat intensiv engleza, de 
unul singur, dar şi tot ce a putut găsi despre petrol, sângele marinei moderne. 
După anumite mărturii, a şi jucat cărţi la fel de intens, petrecându-şi se pare 
mult timp la bridge şi la jo-curi de noroc. Tot ca parte a misiunii sale autoimpuse 
de a afla tot ce se poate în problema petrolului, şi-a aranjat pe cheltuială proprie 
un tur al terenurilor petrolifere din 

Yamamoto, în funcţie de comandant, probabil în timpul şederii în Statele 
Unite. Întâmplător, toate avansările în grad, de la comandor la vice-amiral, s-au 


făcut în timp ce se afla peste graniţă. 

Prin amabilitate Michael A. Oren 

Viaţa de militar 

Mexic, aparent finanţând această vizită din câştigurile obţinute la jocurile de 
noroc. Yamamoto s-a întors în Japonia în iulie 1921 şi a devenit instructor la 
Şcoala Na-vală Superioară. Revenit în cercurile profesionale, el s-a arătat 
interesat de două domenii importante. Unul era petrolul, iar celălalt, în ciuda 
pregătirii sale de artilerist naval, era aviația. 

În august 1922 s-a întors pe mare ca ofiţer executiv pe noul crucişător uşor 
Kitakami. La sfârşitul anului era din nou la Şcoala Navală Superioară. În iulie 
1923, datorită 

Locotenent comandant Yamamoto, promoţia 1915 a Şcolii Navale Superioare. 
Yamamoto este primul din stânga, pe rândul din faţă. 

cunoştinţelor sale de engleză, a fost trimis în Statele Uni-te şi în Europa 
împreună cu amiralul Ide Kenji, adjunctul ministrului marinei. A vizitat şase ţări 
din Europa, inclu-siv Monaco, unde şi-a pus la încercare talentul de jucător, cu 
mult succes, după cât se spune. În timp ce se afla în acest tur, a fost avansat la 
gradul de căpitan. 

După ce s-a întors, a fost numit ofiţer executiv la Corpul de Aviaţie 
Kasumigaura, începând cu 1 septem-brie 1924. Fiind căpitan de marină, era un 
nou-venit în rândurile aviaţiei, iar din această cauză tinerii aviatori nu aveau 
încredere în el. În ciuda rezistenţei manifesta-te de aceştia, lui i s-a încredinţat 
sarcina de a disciplina personalul gălăgios. A studiat intens tehnologia aviatică, 
pe atunci încă la început în Japonia. Unele surse afirmă că a luat şi lecţii de zbor 
şi că a devenit suficient de bine 

Căpitanul Yamamoto, fotografiat în 1928, când era comandantul portavionului 
Akagi. 

pregătit încât să piloteze un avion de antrenament. La sfârşitul acestei 
misiuni, reuşise să capete încrederea ofițerilor din corpul de aviație, fiind 
recunoscut în cadrul MIJ ca o autoritate în domeniu. 

La începutul anului 1926 a fost din nou trimis în Sta-tele Unite, de data 
aceasta ca ataşat militar. A plecat din Japonia în ianuarie 1926 şi s-a întors în 
martie 1928. În timpul petrecut în America, fascinația lui pentru aviaţie s-a 
intensificat. 

Următoarea misiune pentru Yamamoto a fost coman-da crucişătorului uşor 
Isuzu. Această scurtă misiune avea să îl pregătească pentru viitorul post de 


comandant; în decembrie 1928 a preluat comanda portavionului Akagi, primul 
portavion din flota MIJ. Prima sa misiune im-portantă de comandă s-a dovedit un 
succes. Era foarte strict în privinţa disciplinei, însă echipajul de pe Akagi a ajuns 
să-şi iubească căpitanul. Totuşi, nu a păstrat această funcţie decât până în 
octombrie 1929. Următoa-rea numire se datora din nou cunoştinţelor sale de lim- 
bă engleză şi familiarităţii sale cu navele străine. Pentru pregătirea acestei noi 
misiuni, a fost trimis temporar la Biroul Afacerilor Navale din Ministerul Marinei. 
De aici a plecat la Londra ca asistent în delegaţia japoneză care participa la 
Conferinţa Navală din 1930. In timp ce se afla acolo a fost avansat la gradul de 
contraamiral. 

Yamamoto făcea parte din facțiunea „pro tratat“ din MIJ. Această facțiune 
susţinea păstrarea unui tratat de limitare a capacităţii navale cu Statele Unite şi 
Ma-rea Britanie, chiar dacă acest lucru însemna să păstre-ze o proporţie de 5-5-3 
(Japonia având numai 60% din puterea americanilor şi britanicilor în nave de 
luptă şi portavioane), aşa cum se stabilise în timpul negocierilor 

din 1922, în cadrul Tratatului Naval de la Washington. Facţiunea „pro flotă“ 
considera că defensiva Japoniei nu poate fi asigurată cu mai puţin de 70% din 
limitări-le impuse Statelor Unite. După încheierea negocierilor, proporţia de 5-5- 
3 a rămas neschimbată. 

La întoarcere, Yamamoto a devenit şeful Diviziei Teh-nice din Departamentul 
Aeronautic. A rămas în acest post timp de trei ani. În octombrie 1933 a fost 
numit co-mandant al Diviziei 1 Portavioane. Nava lui amiral era familiarul 
portavion Akagi. Şi-a luat în serios funcţia şi a încercat să deprindă toate 
elementele complicate ale aviaţiei navale. Totuşi, deşi şi-a instruit aviatorii într- 
un 

Căpitanul Yamamoto pe când era ofiţer executiv al Corpului de Aviaţie 
Kasumigaura. Această funcţie l-a confirmat, în opinia generală, ca avocat 
al aviaţiei în cadrul Marinei Imperiale Japoneze. 

ritm nebunesc, nu a reuşit să conceapă vreo tactică sau vreo procedură 
operaţională nouă în această scurtă peri-oadă de timp. După numai opt luni a 
fost din nou selectat pentru o misiune importantă în străinătate. 

Pe 7 septembrie 1934, Yamamoto a fost numit şef al delegaţiei pentru 
convorbirile preliminare în vede-rea desfăşurării celei de-a doua Conferinţe 
Navale de la Londra. La momentul acela era contraamiral şi ser-vea la marele 
stat major al marinei. Yamamoto era con-siderat ofiţerul perfect pentru această 
misiune datorită experienţei obţinute la prima conferinţă şi a cunoştinţelor sale 
de limbă engleză. In ceea ce îl privea, Yamamoto nu era prea sigur că e omul 
potrivit pentru această misiune, întrucât se îndoia că ar putea să impună agenda 
Japoniei cu privire la un procent mai favorabil construirii de nave. Totuşi, în final 
a acceptat însărcinarea şi a părăsit Japo-nia, pe 25 septembrie, la bordul unei 


nave unde se mai aflau încă patru membri ai delegaţiei. Pe 16 octombrie au ajuns 
la Londra. 

Fiind membru al facțiunii „pro tratat“ şi cunoscând bine potenţialul industrial 
al Statelor Unite, Yamamo-to nu credea că respectivele zece procente în plus pe 
care le cerea facțiunea „pro flotă“ merită efortul. El considera că Japonia era mai 
avantajată de tratat, chiar dacă acest lucru presupunea să accepte acea 
proporţie de 5-5-3, pentru că, în absenţa tratatului, Statele Unite ar fi avut 
posibilitatea să producă o flotă pe care Japonia nu ar fi putut să o egaleze 
vreodată. Totuşi, în ciuda părerii sale, instrucţiunile primite de Yamamoto erau 
clare: guvernul japonez era dispus să lase tratatul să expire. Dacă nu mai era 
prelungit, Tratatul Naval de la Washington avea să expire în ianuarie 1937, iar 
Tratatul Naval de la Londra, 

în 1935. Yamamoto avea misiunea de a contribui la anu-larea Tratatului de la 
Washington, fără a pune Japonia în situaţia de a fi prima ţară care dă preavizul 
necesar de doi ani pentru abrogarea lui. Japonia dorea un alt tratat, dar doar în 
condiţiile în care acesta i-ar fi fost favorabil. 

Pe 15 noiembrie, Yamamoto a fost avansat la gra-dul de viceamiral, în timpul 
negocierilor pentru tratat. În perioada conferinţei, el i-a impresionat pe 
americani şi pe britanici cu inteligenţa, deschiderea şi onestitatea 

Portavionul Akagi în 1941, înainte de operaţiunea Pearl Harbor. Yamamoto 
a avut un ataşament deosebit faţă de această navă pe care a servit în funcţia de 
căpitan, în 1928-1929. Mai târziu, pe când se afla la conducerea diviziei de 
portavioane, şi-a instalat postul de comandă la bordul ei. După avarierea ei la 
Midway, Yamamoto a ordonat personal scufundarea navei. 

lui. Pentru delegaţia americană era clar că Yamamoto ar fi vrut să ajungă la o 
anumită înţelegere, dar că era blo-cat de inflexibilitatea guvernului său, hotărât 
să abroge tratatul. Punctul de vedere al japonezilor a fost exprimat limpede de 
Yamamoto, iar acesta presupunea solicitarea parităţii navale cu Statele Unite şi 
Marea Britanie şi re-ducerea generală a tonajului permis semnatarilor tratatu- 
lui. Japonezii au refuzat să intre în discuţii referitoare la restricţiile calitative ale 
navelor de război atâta timp cât nu se rezolva problema procentului limitărilor. 
Fără în-doială, Yamamoto înţelegea că poziţia aceasta nu poate fi acceptată de 
americani şi britanici, şi evident, în cele din urmă, eforturile sale aveau să fie 
lipsite de succes. Atunci când conferinţa a început formal, anul următor, nu s-a 
putut ajunge la nici o înţelegere. Yamamoto s-a întors în Japonia cu trenul, 
oprindu-se o noapte şi la Berlin. A re-venit la Tokyo pe 12 februarie 1935, de 
acum celebru. Cu toate acestea, după revenirea în ţară a urmat o peri-oadă de 
inactivitate forţată, care l-a făcut chiar să se gân-dească la plecarea din marină. 
Mai târziu a descris această perioadă drept cea mai rea din cariera sa. 

A revenit în activitate când a fost numit şef al De-partamentului Aeronautic 


din Ministerul Marinei, pe 2 decembrie 1935. Era o funcţie importantă, deoarece 
supraveghea tot ce ţinea de aviația navală. Yamamoto înţelesese cât de 
importantă este puterea aeriană încă din 1921, după ce se întorsese în ţară din 
prima şedere în Sta-tele Unite. După revenirea în ţară de la conferinţa de la 
Londra, el a început deschis să facă lobby pentru aviația navală, criticându-i făţiş 
pe tradiţionaliştii care încă mai credeau că puterea navală înseamnă doar nave 
de luptă şi tunuri puternice. Şi-a exprimat opoziţia în ce priveşte 

plănuita construire a unor supernave de luptă- Yamato şi Musashi. În 
concepţia lui, MIJ obținea o mai mare pu-tere ofensivă dacă investea mai mult în 
aviația navală, nu în vulnerabilele nave de luptă. Pe la mijlocul anilor 1930, 
abilitatea aparatelor de zbor de a ataca navele de război nu fusese testată, aşa că 
Yamamoto nu a avut succes în demersul său de înlocuire a marilor tunuri navale 
cu avi-oane, ca principal mijloc de atac. Deşi unii susţinători ai forţelor aeriene 
mergeau până într-acolo încât să propu-nă desfiinţarea navelor de luptă 
japoneze, Yamamoto nu 

Yamamoto şi ceilalţi membri ai delegaţiei japoneze la Conferinţa Navală de la 
Londra la bordul navei Seiberia Maru, în 1930. Yamamoto este al doilea din 
dreapta, pe rândul din spate. 

a fost niciodată atât de radical. În 1936, el a protestat îm-potriva vocilor ce 
numeau vasele de război „elefanţi albi“, pentru că, din punctul său de vedere, 
acestea erau încă purtătoare de „efecte politice internaţionale greu de ega-lat, 
fiind un simbol al puterii navale“. 

În timp ce se afla la conducerea Departamentului Aeronautic, Yamamoto a 
avut ocazia să vadă cum unele proiecte păstorite de el pe când era şeful Diviziei 
Tehnice încep să dea roade. Totuşi, nu se poate spune cu exactita-te care a fost 
rolul său concret în dezvoltarea acestor pro-iecte. Cel mai important dintre 
acestea era bombardierul naval Tip 96, cu aterizare terestră. Acesta avea un de- 
sign foarte modern pentru vremea aceea, raza de acţiune era de 3 265 de mile 
marine, avea două motoare şi o vi-teză maximă de 258 km/h. Era o realizare 
inginerească fără rival în alte armate din perioada aceea; avionul era o armă 
puternică pentru MIJ, o armă care se potrivea perfect strategiei sale de a ataca 
flotila americană de la mare distanţă. Yamamoto a făcut eforturi să dezvolte in- 
dustria aeronautică japoneză, cu speranţa că în acest fel va pregăti terenul 
pentru o viitoare dezvoltare a aviaţiei militare. Parţial datorită acestor eforturi, 
dependenţa Japoniei de tehnologie străină în construirea avioane-lor s-a redus, 
acum ţara producând unul dintre cele mai avansate aparate de zbor din acea 
epocă. 

După numai un an, cariera lui Yamamoto a luat o tur-nură surprinzătoare. Ca 
o consecinţă a incidentului din 26 februarie, când ofiţeri din facțiunea 
conservatoare au încercat să instaleze un guvern naţionalist printr-un asa-sinat, 


amiralul Nagano Osami a fost numit ministru al marinei în noul guvern. 
Împotriva voinţei sale, Yama-moto a acceptat propunerea acestuia de a se instala 

în funcţia de ministru adjunct. Şi-a asumat acest post po-litic în decembrie 
1936. Era un politician abil şi a profi-tat de această oportunitate pentru a 
restabili disciplina în conducerea marinei şi pentru a-i demite pe toţi cei care nu 
se conformau stilului său (şi al superiorilor săi) de con-ducere autoritar. 

Yamamoto şi Nagano (şi mai târziu amiralul Yonai Mitsumasa, ca ministru al 
marinei) încercau să reducă influenţa armatei terestre şi să stopeze marşul spre 
răz-boi. Incidentul din februarie 1936, deşi lipsit de succes, 

Bombardierele G4M (numite mai târziu de Aliați „Betty”) erau bombardiere 
cu rază lungă de acţiune, fără corespondent în marina occidentală. Dezvoltarea 
acestui model de aeronavă, ca şi a mai timpuriilor G3M (numite de Aliați „Nell“”), 
a fost susţinută de Yamamoto. Raza lungă de acţiune era contracarată de un 
mare neajuns - erau extrem de vulnerabile în faţa tirului inamic din cauza lipsei 
de blindaj. 

a sporit puterea politică a armatei terestre şi a scos la iveală facțiunile din 
cadrul MIJ; o facțiune din care făceau parte în general ofiţeri de la mijlocul 
ierarhiei sprijinea viziunea radicală a rebelilor din armată, iar cealaltă, nu. 
Yamamoto şi ceilalţi membri de la conducerea marinei au reuşit să amâne 
programul naţionalist al armatei terestre, nu şi să-l stopeze. În 1937, Japonia a 
început un război de agresiu-ne în China. Apoi, armata terestră a început să facă 
presi-uni tot mai mari pentru o alianţă cu Germania, cunoscută 

Fotografie care înfăţişează un segment din linia de luptă a japonezilor, înainte 
de război. Deşi Yamamoto avea reputaţia unui susţinător înfocat al aviaţiei, felul 
în care s-a folosit de navele de luptă în timpul războiului arată că încă mai avea 
opiniile tradiţionale ale MIJ privitoare la rolul şi importanţa acestora în războiul 
cu Statele Unite. 

Naval History and Heritage Command 

Isoroku Yamamoto - Mark Stille - ebook-33 

33 

ca Pactul Tripartit. Yamamoto nu vedea în această situaţie o eventuală victorie 
pentru Japonia, ci doar o mai mare posibilitate de a intra în război cu Statele 
Unite. 

Opoziția lui Yamamoto la Pactul Tripartit a dus la presiuni şi mai mari din 
partea conservatorilor asupra lui şi asupra Ministerului Marinei. Aşa cum 
devenise o obişnuinţă în politica japoneză, acest lucru însemna şi o ameninţare la 
siguranţa lui personală. Yamamoto nu s-a arătat speriat, în ciuda numeroaselor 
ameninţări cu moartea pe care le primea, şi părea că se consolase cu gândul că 
va fi asasinat. Pe 21 august 1939, Germania a semnat un pact de neagresiune cu 
Rusia, inamicul isto-ric al Japoniei. Confuzia care a rezultat a forţat cabinetul să 


demisioneze pe 23 august. Prin urmare, Yamamoto 

Yamamoto în gara din Tokyo, în august 1939, pe drum pentru a lua în primire 
comanda Flotei Combinate. 

şi-a pierdut slujba de ministru adjunct. Înainte de a ple-ca, Yonai l-a numit pe 
Yamamoto la conducerea Flotei Combinate. Yonai a afirmat atunci că l-a trimis pe 
Yama-moto pe mare ca să nu fie asasinat. Yamamoto era unul dintre cei mai 
populari ofiţeri de marină, dar alegerea lui în fruntea operaţiunilor navale a fost 
una curioasă. Toa-tă lumea îl percepea ca pe un luptător mai degrabă rezer-vat, 
într-o perioadă în care Japonia părea că se îndreaptă spre război. O bună parte 
din cariera lui avusese funcţia de amiral, numit politic. Înainte de a prelua cea 
mai înal-tă funcţie combatantă din MIJ, nu avusese prea mare experienţă de 
comandă şi în ultimii şase ani deținuse doar funcţii administrative. 

Pe 30 august 1939, Yamamoto şi-a luat postul în pri-mire. Comanda Flotei 
Combinate era cea mai importantă 

Afiş propagandistic american privind războiul din Pacific. Textul prezintă o 
interpretare distorsionată a cuvintelor lui Yamamoto privind faptul că va dicta 
pacea cu Statele Unite de pe treptele Casei Albe. 

(Office for Emergency Management. Office of War Information. Domestic 
Operations Branch. Bureau of Special Services) 

funcţie din MIJ, întrucât controla toate unităţile com-batante ale marinei, cu 
excepţia câtorva domenii şi a defensivei de coastă. În ciuda propriilor îndoieli 
legate de adecvarea lui în această funcţie, Yamamoto s-a bu-curat să revină la 
flotă şi să plece din Tokyo. Imediat a ordonat ca flota să treacă la un program de 
instruire intensivă şi în curând aceasta se desfăşura aproape în condiţii de 
război. 

Noul guvern, al cărui prim-ministru era Konoe Fumi-maro, a aprobat Pactul 
Tripartit pe 27 septembrie 1940. Imediat după plecare lui Yamamoto şi a lui 
Yonai din gu-vern, facțiunile progermane din marină nu au mai putut fi ţinute în 
frâu. În săptămânile de dinaintea semnării pactului, Yamamoto şi-a făcut publice 
punctele de vedere, dar nu a obiectat oficial, poate din respect pentru tradiţia 
care spunea că numai ministrul marinei avea autoritatea 

Amiralul Marinei Imperiale Japoneze, Mitsumasa Yonai (stânga), împreună cu 
amiralul Yamamoto (dreapta) la sfârşitul anilor 1930, când Yonai era ministru al 
marinei, iar Yamamoto era ministru adjunct. 

Autor necunoscut 

Viaţa de militar 

Isoroku Yamamoto - Mark Stille - ebook-36 

Isoroku Yamamoto 

36 

să participe la politică. Mai târziu în carieră, nu a ezitat să amenințe cu 


demisia ca să obţină ce vrea. Însă la vremea respectivă, atunci când miza era 
atât de mare, Yamamoto a tăcut. Nu s-ar putea spune ce efect ar fi avut demisia 
lui Yamamoto - sau dacă ar fi avut vreunul -, dar, aşa cum prevăzuse el, 
semnarea Pactului Tripartit a plasat Japo-nia pe drumul spre războiul cu Statele 
Unite. 

Ca o ironie a sorții, Yamamoto, adversar înverşunat al războiului cu 
americanii, se afla acum în poziţia de a fi personajul central în planificarea 
viitoarei confruntări cu Statele Unite. In această perioadă a făcut Yamamoto 
acele evaluări remarcabil de precise privitoare la capaci-tatea MIJ de a duce un 
război cu Statele Unite. El i-a spus lui Konoe că pentru primele şase luni era 
foarte încreză-tor, dar, dacă războiul ar dura doi sau trei ani, nu ar mai fi deloc 
sigur. 

Exact cum prevăzuse Yamamoto, acţiunile guvernului militarist japonez 
duceau spre un război cu Statele Unite. El nu se temea să lupte cu puterile 
occidentale, care erau angajate în războiul împotriva noului aliat al japonezilor, 
Germania, dar ar fi preferat să nu intre într-un conflict deschis cu Statele Unite. 
Însă evenimentele se desfăşurau cu rapiditate şi, din acest motiv, se impunea 
instruirea pentru război a Flotei Combinate. 

Agresiunea japoneză din China era motivul principal al animozităţii dintre 
Statele Unite şi Japonia. Americanii erau decişi să apere suveranitatea Chinei, 
dar nu aveau prea multe mijloace de a sili Japonia să înceteze războ-iul, care 
devenea tot mai extins şi mai brutal. Singura pâr-ghie de care dispuneau 
americanii, şi pe care ar fi putut să o folosească imediat, era presiunea 
economică. Asta au şi încercat să facă în cursul anului 1940, dar fără succes; 
ambițiile expansioniste ale Japoniei nu au putut fi oprite. Presiunea s-a exacerbat 
la maximum în iulie 1941, când, încercând să oprească Japonia din înaintarea ei 
spre Indo-china franceză, Statele Unite au îngheţat toate acţiunile bancare 
japoneze şi au impus un embargou comercial to-tal, inclusiv pe exportul de 
petrol. Apoi a venit embargo-ul total impus de Marea Britanie şi Olanda. Aceste 
acţiuni echivalau cu declararea unui război economic total de că-tre puterile 
occidentale, din moment ce 90% din petrolul consumat de Japonia provenea din 
importuri. 

Embargoul a declanşat o criză nu numai pentru gu-vernul japonez, ci şi 
pentru MIJ, care era cel mai mare consumator de petrol din ţară. Dacă nu se lua 
nici o mă-sură, națiunea şi marina aveau să rămână fără petrol în 18-24 de luni. 
Trebuia făcut ceva, şi Japonia avea două posibilităţi. Fie se înclina în faţa 
Statelor Unite, fie în-cerca să obţină resurse din altă parte, prin forţa armelor. 
Cum preţul capitulării părea prea ridicat în concepţia gu-vernului militarist, nu 
rămânea prea mult loc de dezba-tere în legătură cu drumul de urmat. In acelaşi 
timp cu începerea negocierilor cu Statele Unite au fost începute şi pregătirile de 
război. 


Nu există vreun indiciu că Yamamoto s-ar fi împotrivit folosirii forţei pentru a 
salva Japonia din criza în care in-trase în 1940-1941. Principala preocupare 
pentru MI] în viitorul conflict era să câştige destul timp pentru a pune mâna pe 
resursele de petrol slab apărate din Indiile de Est olandeze şi din posesiunile 
britanice din Orientul În-depărtat, care îi ofereau Japoniei posibilitatea de a 
scăpa de efectele embargoului impus de Aliați. In mintea celor mai mulţi lideri 
japonezi, inclusiv a celor din MIJ, Statele Unite erau conectate strategic cu 
celelalte puteri occiden-tale din Asia. Acest lucru însemna că un răboi împotriva 
Marii Britanii şi Olandei era un război împotriva Statelor Unite. Aşadar, planurile 
de război trebuiau să prevadă şi proviziile necesare într-o confruntare cu 
americanii. Na-gano considera că poate ataca Indiile de Est olandeze şi fără să 
atragă SUA în război. Nagano avea destule motive să creadă asta, însă 
Yamamoto nu putea fi convins că răz-boiul cu americanii poate fi evitat. 

El a mai afirmat şi că o victorie tradiţională asupra americanilor nu e posibilă. 
Era convins că o victorie nu 

poate fi obţinută decât dacă moralul americanilor era nimicit, iar atunci 
aceştia ar fi siliţi să accepte negocie-rea păcii. Planul tradiţional de război 
împotriva Statelor Unite, conceput de MIJ, prevedea atacarea flotei ameri-cane 
atunci când se va apropia de Japonia şi înfrângerea acesteia într-o bătălie 
decisivă, aşa cum se întâmplase la Tsushima. Dacă tot era silit să lupte cu 
americanii, Yama-moto voia să abandoneze această strategie pasivă în fa-voarea 
unei lovituri atât de puternice încât să submineze moralul americanilor. De aici a 
pornit cel mai riscant joc al lui Yamamoto - atacul de la Pearl Harbor. 

Yamamoto şi planificarea atacului de la Pearl Harbor 

Strategia adoptată de japonezi în 1941, care consta în desfăşurarea în paralel 
a negocierilor şi pregătirilor pen-tru război, nu dădea vreo şansă reală 
negocierilor, decât 

Amiralul Nagano Osami, şef al statului major general al MIJ înainte de 
războiul din Pacific. În această calitate, el a avut misiunea de a dezvolta strategia 
generală a marinei japoneze. Nu s-a opus cu prea multă energie încercărilor lui 
Yamamoto de a prelua controlul asupra responsabilităţilor navale, această poziţie 
dovedindu-se în final dezastruoasă. 

Naval History and Heritage Command 

Ora destinului 

Isoroku Yamamoto - Mark Stille - ebook-40 

Isoroku Yamamoto 

40 

în cazul în care Statele Unite ar fi fost de acord cu toţi ter-menii japonezilor. 
Aşadar, războiul ajunsese să fie tot mai clar singura opţiune. O conferinţă 
imperială din 2 iulie 1941 a confirmat decizia de atacare a puterilor occidenta-le. 
La începutul lui septembrie, împăratul a refuzat să va-lideze decizia de 
declanşare a războiului, iar autorizarea finală s-a dat abia pe 1 decembrie. La 
acea dată, forţa pre-gătită de Yamamoto pentru atacul de la Pearl Harbor era 
deja pe mare. 

Yamamoto a fost singurul care a inclus Pearl Harbor în planul de război al 


Japoniei şi, cum atacul era atât de riscant, a fost nevoie de multă perseverenţă 
din partea lui pentru a obţine aprobarea planului său. Acest epi-sod este extrem 
de relevant pentru influenţa şi puterea de convingere pe care le avea Yamamoto. 
Succesul ata-cului a depăşit toate aşteptările şi i-a consolidat defini-tiv reputaţia 
de mare amiral. Deoarece a avut consecinţe strategice şi politice pe care nici 
măcar el nu şi le-a ima-ginat, atacul a făcut din Yamamoto unul dintre cei mai 
importanţi comandanţi din al Doilea Război Mondial. 

Yamamoto nu a fost primul care s-a gândit să ata-ce baza navală americană de 
la Pearl Harbor. Încă din 1927, printre jocurile de război de la Colegiul Naval de 
Război se număra unul care urmărea organizarea unui raid aerian asupra bazei 
Pearl Harbor. În anul următor, un oarecare căpitan Yamamoto ţinea un curs pe 
această temă. În momentul în care Statele Unite şi-au transfe-rat Flota 
Pacificului de pe Coasta de Vest la Pearl Har-bor, în mai 1940, Yamamoto deja 
analiza variantele pentru realizarea acestei operaţiuni îndrăzneţe. Potri-vit 
şefului de stat major al Forţei Combinate, viceamira-lul Fukudome Shigeru, 
Yamamoto a vorbit pentru prima 

oară despre posibilitatea acestui atac încă din martie sau aprilie 1940. Acest 
lucru confirmă faptul că Yamamoto nu a copiat ideea de a ataca o flotă ancorată 
în propria bază după raidurile britanice asupra bazei italiene de la Taranto, în 
noiembrie 1940. După încheierea manevrelor anuale făcute de Flota Combinată 
în toamna anului 1940, Yamamoto i-a spus lui Fukudome să îl însărcineze pe con- 
traamiralul Onishi Takijiro cu studierea unui plan de atac asupra bazei de la 
Pearl Harbor, în cel mai mare secret. După atacul de la Taranto, Yamamoto i-a 
scris unui pri-eten, tot amiral, spunându-i că el se decisese să lanseze atacul de 
la Pearl Harbor în decembrie 1940. 

Dacă e să credem că Yamamoto era decis să lanseze acest atac îndrăzneţ încă 
din decembrie 1940, apar mai multe semne de întrebare. Prima problemă şi cea 
mai im-portantă ar fi că Yamamoto a luat această decizie înainte de a cântări 
atent avantajele şi dezavantajele unei astfel de operaţiuni. De asemenea, la 
finalul anului 1940, Ya-mamoto nici nu avea mijloacele tehnice pentru a pune la 
punct un atac de acest tip. O altă întrebare care se poate pune este de cea 
crezut Yamamoto că este de competenţa lui să formuleze strategii navale 
complexe, când această misiune revenea marelui stat major al marinei imperiale. 

Planificarea atacului a fost un proces tulbure şi ade-sea supus hazardului. La 
început nu exista decât viziunea lui Yamamoto. Treptat, şi aproape împotriva 
tuturor, Yamamoto şi-a transformat viziunea în realitate. Într-o scrisoare din 7 
ianuarie 1941, Yamamoto îi ordonă lui Onishi să studieze planul său. Ordinul a 
fost urmat de o întâlnire, pe 26 sau 27 ianuarie, între Yamamoto şi Onishi, 
întâlnire în cadrul căreia Yamamoto i-a prezen-tat acestuia ideile sale. Onishi 
fusese ales de Yamamoto 

să dezvolte ideea sa pentru că era şeful de stat major al Flotilei Aeriene 11 cu 
bază terestră, era susţinător al dezvoltării aviaţiei, dar şi un expert renumit în 
planifi-care şi tactică. 

În februarie, Onishi l-a luat alături de el pe coman-dorul Genda Minoru. După 
ce i-a arătat lui Genda scri-soarea de la Yamamoto, acesta a spus de la început că 
operaţiunea avea să fie dificilă, dar nu imposibilă. 

Forţă aeriană navală japoneză comasată la Pearl Harbor. MIJ a fost prima 
armată care a adunat un mare număr de portavioane într-o singură unitate 
operaţională. Mişcarea aceasta a fost sprijinită de mulţi dintre susţinătorii 
aviaţiei şi, după ce a fost aprobată în aprilie 1941, s-a dovedit o condiţie 
necesară pentru succesul atacului de la Pearl Harbor. 

Avându-l pe Yamamoto ca iniţiator de proiect şi ca aco-perire politică, Genda a 
devenit omul care să transforme viziunea într-un plan viabil. Genda considera că 
secretul în care se desfăşura planificarea era esenţial şi mai cre-dea că, pentru a 
avea succes, MIJ ar fi trebuit să aloce toate portavioanele pentru această 
operaţiune. Genda a primit misiunea să definitiveze acest plan în şapte până la 
zece zile. Raportul primit de la el a reprezentat un mo-ment de cotitură în 
planificarea operaţiunii, pentru că cele mai multe din componentele evidenţiate 
s-au regăsit şi în planul final. În jur de 10 martie, Onishi i-a prezen-tat lui 
Yamamoto o variantă de lucru detaliată a planului conceput de Genda. 

Pe 15 noiembrie 1940 Yamamoto a fost avansat la gradul de amiral şi, cum 
planurile de război erau tot mai intense, a început să-şi pună întrebări în privinţa 
viito-rului său. În mod normal, comandantul suprem al Flotei Combinate avea un 
mandat de doi ani. La începutul anu-lui 1941, Yamamoto se gândea la iminenta 
sa schimba-re din funcţie şi la posibila retragere. l-ar fi plăcut să fie numit 
comandant al Flotilei Aeriene 1 (forţa de portavi-oane a MIJ), să se afle în fruntea 
atacului său îndrăzneţ, dar îşi dădea seama că acest lucru era imposibil. În acea 
perioadă, îi spunea unui prieten: 

Dacă va fi război, nu va fi unul ca în trecut, cu nave de răz-boi care avansează 
lejer, şi cel mai potrivit lucru pe care trebuie să-l facă un C[omandant] Sluprem] 
al Flotei Com-binate este, cred eu, să stea de veghe pe Marea Interioa-ră, fără să 
scape din ochi situaţia în întregul ei. Dar nu mă văd pe mine făcând ceva atât de 
plictisitor şi mi-ar plăcea să-l conving pe Yonai să treacă în funcţia asta, ca eu să 
pot juca un rol mai activ atunci când va fi cazul. 

În ciuda dorințelor sale, Yamamoto nu a părăsit pos-tul la jumătatea anului 
1941, deşi mandatul său expirase. 

Yamamoto şi marele stat major al marinei militare 

Poate mai grea decât rezolvarea dificultăţilor tehnice şi operative pentru a 
face posibil atacul de la Pearl Harbour a fost misiunea lui Yamamoto de a-i 
convinge pe ofiţerii din marele stat major de viabilitatea operaţiunii. Întru-cât 


marele stat major al marinei avea responsabilitatea pentru formularea tuturor 
strategiilor navale, orice ches-tiune privitoare la necesitatea sau la modalitatea 
de a ata-ca Statele Unite în faza iniţială a războiului se afla clar sub jurisdicţia 
lui. Totuşi - încă un semn al încâlcitului 

Yamamoto la bordul navei-amiral Nagato, înainte de război. Viziunea lui 
despre planificare în cadrul Flotei Combinate era mai degrabă una tradiţională, 
bazată pe consens mai curând decât pe o conducere fermă şi pe o implicare de 
profunzime în planificarea detaliilor. 

proces de planificare japonez -, Yamamoto voia să aibă el această prerogativă. 
La sfârşitul lui aprilie, el l-a însăr-cinat pe unul dintre ofiţerii săi de încredere, 
care lucra la statul major al Flotei Combinate, să înceapă demersurile de 
persuadare a scepticilor din marele stat major al mari-nei. Prima întâlnire nu a 
decurs bine pentru Yamamoto, pentru că marele stat major nu credea în 
afirmaţia lui că atacul va fi atât de devastator încât să submineze mora-lul 
americanilor. Ofițerii din marele stat major se con-centrau pe garantarea 
succesului în operaţiunile din sud şi pentru acestea aveau nevoie de 
portavioanele din Flo-ta Combinată. Principala obiecţie care s-a făcut a fost că 
atacul de la Pearl Harbor era pur şi simplu prea riscant. Ca să obţină aprobarea 
marelui stat major, Yamamoto a încercat să-i convingă că şi atacul său va servi la 
proteja-rea flancului înaintării din sud, pentru că va incapacita Flota Pacificului 
chiar în baza ei cea mai importantă. 

În august, acelaşi ofiţer a revenit la Tokyo să pledeze cazul lui Yamamoto. Cu 
toate că marele stat major a res-pins în continuare ideea, a fost de acord ca în 
cadrul jo-curilor anuale de război să se studieze şi planul pentru Pearl Harbor. 
Aceste antrenamente au început pe 11 sep-tembrie, iar prima etapă s-a 
concentrat pe operaţiunea din sud. Pe 16 septembrie, un grup de ofiţeri selectaţi 
de Yamamoto, printre care se aflau şi reprezentanţi ai mare-lui stat major al 
marinei, au trecut la studierea operaţiunii din Hawaii. Rezultatele acestor 
manevre controlate, făcu-te pe masa de lucru, păreau să confirme că operaţiunea 
era fezabilă, dar confirmau în acelaşi timp că era riscantă şi că succesul 
depindea în mare măsură de elementul-sur-priză. La sfârşitul celor două zile de 
exerciţii, ofiţerii din marele stat major au rămas neconvinşi. Rămâneau 

nerezolvate lucruri esenţiale, de exemplu problema asi-gurării combustibilului 
necesar tuturor navelor pentru a ajunge în Hawaii şi problema numărului de 
portavioane care ar fi trebuit detaşate pentru această operaţiune. 

Pe 24 septembrie, ofiţerii responsabili de operaţiuni din cadrul marelui stat 
major al marinei au avut o şedinţă la care s-a discutat din nou propunerea de 
atac în Hawaii. Yamamoto a fost furios când a aflat că ofiţerii de la sta-tul major 
i-au respins din nou planul. Pe 13 octombrie, ofiţerii statului major al Flotei 
Combinate au făcut din nou verificarea teoretică a manevrelor, la bordul navei de 


război Nagato, nava-amiral a lui Yamamoto, pentru a perfecționa anumite 
aspecte ale planului de atac pen-tru Pearl Harbor şi pentru a analiza operaţiunile 
din sud. Numai trei dintre portavioanele flotei MIJ erau folosi-te - Kaga, Zuikaku 
şi Shokaku -, întrucât erau singurele 

Portretul oficial al viceamiralului Nagumo Chuichi. Yamamoto şi Nagumo erau 
personalităţi complet opuse; Yamamoto era considerat un conducător impetuos, 
în timp ce Nagumo avea reputaţia unui comandant nehotărât, care se pierde în 
detalii. Nagumo a fost responsabil cu desfăşurarea operaţiunii lui Yamamoto de 
la Pearl Harbor, deşi el personal nu credea că va avea succes. Mai târziu, 
Nagumo a jucat un rol esenţial în operaţiunea lui Yamamoto de la Midway. 
Performanţa lui din timpul bătăliei a fost în cel mai bun caz nedecisivă şi a 
contribuit la înfrângere. 

care asigurau autonomia de deplasare necesară pentru a ajunge la Pearl 
Harbor; celelalte trei - Akagi, Soryu şi Hiryu - fuseseră destinate operaţiunilor 
din sud. Pentru prima oară, în planul de atac au fost incluse submarine-le flotei, 
dar şi submarine mici. A doua zi a avut loc o altă şedinţă la care s-a discutat 
planul şi toţi amiralii prezenţi au fost invitaţi să-şi spună părerea. Unul singur nu 
s-a opus planului de atac de la Pearl Harbor. După ce toată lumea a luat 
cuvântul, Yamamoto s-a adresat tuturor şi a afirmat că, atât timp cât va fi 
comandant, Pearl Harbor va fi atacat. Printre amiralii Flotei Combinate, vremea 
disensiunilor şi a îndoielilor se sfârşise. 

Având acum asigurat sprijinul propriilor săi coman-danţi, Yamamoto era ferm 
hotărât să obţină şi acor-dul scepticilor ofiţeri din marele stat major. Intr-o serie 
de întâlniri desfăşurate pe 17 şi pe 18 octombrie, Yama-moto a scos asul din 
mânecă. Reprezentanţii lui au decla-rat că, dacă planul lui nu este aprobat ca 
atare, Yamamoto şi tot statul major al Flotei Combinate îşi vor da demisia. Cum 
pentru Nagano ideea că ar putea pleca la război fără Yamamoto la cârma Flotei 
Combinate era de neconceput, ameninţarea lui a făcut ca planul să fie privit cu 
mai multă atenţie. In final, nu logica a fost cea care i-a împlinit visul lui 
Yamamoto, ci ameninţarea cu demisia, şi nu avea să fie ultima oară când avea să 
apeleze la această tactică. 

Planificarea propriu-zisă a operaţiunii era făcută de ofiţerii de la Flotila 
Aeriană 1. Pe 10 aprilie 1941, Yama-moto a aprobat refacerea Flotilei Aeriene 1, 
reunind în cadrul aceleiaşi formaţiuni Diviziile 1 şi 2. Era un pas revoluţionar, la 
care se gândise de mult timp şi pentru care în aprilie Yamamoto a crezut că 
venise momentul oportun. Fiind un susţinător al aviaţiei, el credea că e 

absolut necesar să maximizeze forţa de atac aeriană adusă de portavioanele 
de sub comanda sa. Concentrând toate portavioanele într-o singură formaţiune, 
Yamamoto cre-ase cea mai puternică forţă navală din Pacific şi obținuse în acest 
fel şi mijloacele prin care putea să lanseze ata-cul de la Pearl Harbor. La sfârşitul 


lunii aprilie, ofiţerii din statul major al noii Flotile Aeriene 1, conduşi de Gen-da, 
erau ocupați cu punerea la punct a detaliilor pentru operaţiune. Treptat au fost 
rezolvate problemele legate de alimentarea cu combustibil, de executarea unor 
ata-curi cu torpiloare în apele puţin adânci de la Pearl Har-bor - şi s-a conceput o 
strategie viabilă de bombardare de la înălţime a navelor de luptă americane solid 
blindate. 

Planul Pearl Harbor 

Din perspectiva lui Yamamoto, scopul atacului de la Pearl Harbor era mai 
degrabă să scufunde nave de lup-tă decât portavioane. Navele de luptă erau atât 
de bine înrădăcinate în mentalul american ca simbol al puterii navale, încât 
distrugerea flotei de nave de război ar fi însemnat din punctul lui de vedere 
prăbuşirea moralu-lui americanilor. Când a aflat că torpilele nu pot fi folo-site în 
apele prea puţin adânci ale portului, a fost gata să abandoneze operaţiunea - 
torpilele trebuiau folosite împotriva navelor de luptă cu blindaj greu, în timp ce 
bombardamentul din picaj ar fi fost de ajuns pen-tru scufundarea portavioanelor, 
nave cu blindaj uşor. Obstinaţia cu care îşi dorea să distrugă mai degrabă na-vele 
de luptă decât portavioanele ridică semne de în-trebare asupra capacităţii sale 
de strateg, ca şi asupra calităţii sale de susţinător al importanţei puterii aeriene. 

Planul final a fost încheiat de Genda şi a reflectat diferenţele de opinii dintre 
acesta şi Yamamoto. Genda, care cunoştea cu adevărat importanţa puterii 
aeriene, acorda mai multă atenţie scufundării portavioanelor şi mai puţin navelor 
de luptă grele. Primul val de atac inclu-dea 40 de avioane-torpilor - 16 dintre 
acestea trebuiau să se ocupe de cele două portavioane posibil prezente în zonă la 
momentul atacului, iar celelalte 24 trebuiau să se îndrepte asupra a până la şase 
nave de luptă vulnerabile în faţa atacurilor cu torpile. Cincizeci de bombardiere 
de înălţime, înarmate cu bombe special modificate pentru străpungerea 
blindajului, erau prevăzute pentru ataca-rea aşa-numitului „rând de nave de 
război“ („Battleship Row“), adică locul unde erau ancorate navele de luptă. 
Atacurile de la înălţime erau singura modalitate de a lovi navele ancorate 
paralel. Cincizeci şi patru de bombardi-ere în picaj şi avioanele de vânătoare de 
escortă aveau ordin să atace numeroasele aerodromuri din Oahu. În to-tal, cele 
şase portavioane din forţa de atac plănuiau să utilizeze 189 de aeronave în 
primul val. _ 

Al doilea val trebuia să fie alcătuit din 171 de aero-nave. În centrul acestui 
grup se aflau 81 de bombar-diere în picaj, care aveau ordinul de a se concentra 
pe distrugerea portavioanelor prezente şi apoi pe aceea a crucişătoarelor. 
Bombele relativ mici cu care erau înar-mate bombardierele în picaj nu puteau să 
distrugă blin-dajul crucişătoarelor, aşa că primul val avea misiunea să provoace 
maximum de avarii navelor grele. Celelalte avi-oane, din al doilea val, între care 
erau şi 54 de bombardi-ere de înălţime, trebuiau să asigure distrugerea completă 
a puterii aeriene din Oahu, pentru a preîntâmpina vreun contraatac american 
asupra portavioanelor. 

În ciuda faptului că forţa de atac (Kido Butai) cuprin-dea cel puţin 411 
aeronave destinate acestei operaţiuni, fapt care făcea din ea cea mai mare forţă 
navală din Pa-cific, atacul rămânea în continuare o întreprindere ris-cantă. Dacă 
americanii ar fi detectat raidurile în timp util pentru a-şi pregăti antiaeriana, 
atacul s-ar fi transformat într-o catastrofă pentru japonezi, lucru pe care îl luase- 
ră în considerare în analizele lor preliminare. Dacă ar fi 

Unul dintre cele mai uimitoare aspecte ale atacului de la Pearl Harbor a fost 
includerea a şase minisubmarine în planul de atac, submarine care ar fi putut 
pune în pericol elementul-surpriză al întregii operaţiuni. Submarinele nu au 
reuşit să facă nimic şi au fost toate pierdute. Cel din imagine a fost lovit în adânc 
de distrugătoarele americane şi după bătălie a fost adus la suprafaţă. 

trebuit să facă faţă unui contraatac, portavioanele japo-neze erau vulnerabile. 
Nagumo Chuichi avea sub control o mare parte din forţa de atac a MIJ, iar 
pierderea acestei forţe din prima zi a războiului ar fi fost un dezastru. 

Raidul de la Pearl Harbor 

Kido Butai a ridicat ancora din Insulele Kurile pe 26 no-iembrie. Călătoria a 
rămas nedetectată, iar pe 7 decem-brie, dintr-o poziţie aflată la circa 200 de mile 
de Oahu, şase portavioane japoneze au lansat primul val de atac. La orele 7.53, 
liderul atacului a dat semnalul „Tora, Tora, Tora“, care anunţa că deţin 
elementul-surpriză. Acest semnal a fost înregistrat şi la bordul navei-amiral 
Nagato, cu care Yamamoto se afla în Marea Interioară. 

Piloții japonezi bine instruiți au declanşat o serie de lo-vituri puternice asupra 
Flotei Pacificului. Cele 40 de avi-oane de atac de pe portavioane, înarmate cu 
torpile, erau partea cea mai importantă a operaţiunii, întrucât multe dintre ele 
aveau să atace navele de luptă americane anco-rate la „rândul de nave de 
război“. Dintre cele opt nave care se găseau acolo, cinci erau expuse în faţa unui 
potenţial atac cu torpile. Cele 16 avioane-torpilor care ar fi trebuit să atace 
portavioanele nu au obţinut mare lucru, pentru că acestea nu se aflau ancorate 
în port şi nu exista un plan alternativ pentru această situaţie. Insă cele 24 de 
avioa-ne-torpilor care trebuiau să atace navele de luptă au avut mai mult succes. 
În final, aceste avioane au reuşit să scu-funde rapid navele Oklahoma şi West 
Virginia, au lovit cu două torpile nava California, care s-a scufundat şi ea în cele 
din urmă, iar o singură torpilă care a lovit nava Nevada a dus în final şi la 
scufundarea acesteia. În plus, torpilele 

au mai avariat două crucişătoare uşoare, au scufundat o navă de antrenament 
pentru trageri şi un puitor de mine. Toate acestea s-au întâmplat în doar 11 
minute şi cu un cost de numai cinci avioane-torpilor japoneze pierdute. 

Eforturile avioanelor-torpilor la distrugerea navelor de război aflate la cheu 
au fost sprijinite de cele 49 de bom-bardiere de înălţime. După ce bombele de 


798 kg, capabile să distrugă blindajul, au fost lansate de la înălţimea de la 3 000 
m, zece dintre acestea şi-au atins ţinta. Una din-tre aceste bombe a prilejuit cel 
mai emblematic mo-ment al atacului, când a lovit magazia de muniţie a navei 

Punctul culminant al atacului de la Pearl Harbor a fost distrugerea navei de 
luptă Arizona de către bombardierele japoneze. Acesta e momentul în care nava 
este distrusă din cauza detonării magaziilor sale cu muniţie. 

Naval History and Heritage Command 

de luptă Arizona. Explozia care a urmat a distrus complet nava. Celelalte 
lovituri au avariat uşor navele Maryland, West Virginia şi Tennessee, precum şi o 
altă navă aflată la reparaţii lângă nava Arizona. 

Printre cele 167 de avioane care au făcut parte în fi-nal din al doilea val s-au 
numărat şi 78 de bombardie-re în picaj. În ciuda faptului că erau pilotate de cele 
mai bune echipaje din MIJ, rezultatele atacului au fost deza-măgitoare şi au adus 
prea puţin în plus la distrugerile re-alizate de primul val. Cinci bombe au lovit 
nava Nevada, 

Linia de luptă americană sub atac, în dimineaţa zilei de 7 decembrie. Fusese 
obţinută o completă surpriză tactică şi bombardierele lansaseră deja primul val 
de torpile. Nava de luptă Oklahoma, în centrul imaginii, era deja lovită şi avea să 
se scufunde curând. 

care se deplasa pe canal spre intrarea în port, şi au făcut-o să eşueze. O 
singură bombă a nimerit nava Pennsylvania, ancorată într-un doc uscat, dar 
avariile au fost superfici-ale. Crucişătorul uşor Honolulu a fost abia atins şi a 
sufe-rit avarii moderate, iar în total cele 78 de bombardiere au atins ţinta doar 
de cincisprezece ori. 

Când avioanele japoneze şi-au încheiat treaba, pu-terea navală americană era 
zdrobită. Absolut incredibil, mişcarea portavioanelor japoneze nici măcar nu 
fusese observată, darămite atacată, şi doar 29 de avioane au fost 

Arizona în flăcări după explozia magaziei de muniții. Din opt nave de luptă 
prezente în port în dimineaţa atacului, cinci au fost scufundate. În ciuda acestui 
fapt, impactul militar a fost nesemnificativ. 

doborâte. Jocul riscant făcut de Yamamoto se dovedise un succes care îi 
depăşea până şi lui aşteptările. Yama-moto a primit vestea succesului fără 
jubilaţie. 

În ciuda legendelor, nu s-a discutat prea mult la bordul navei-amiral a lui 


Nagumo şi nici în rândul ofiţerilor de la Flota Combinată despre un al doilea atac 
asupra bazei din Pearl Harbor. La urma urmei, se obținuse o mare victo-rie. 
Yamamoto a pus capăt tuturor discuţiilor privitoare la un nou atac, făcând 
următorul comentariu: 

Ar fi bine, desigur, dacă ar avea succes. Dar până şi un hoţ ezită să se întoarcă 
pentru a fura mai mult. Mai degra-bă las acest lucru la decizia comandantului 
forţei de atac. Un bărbat care vrea să facă un lucru o va face fără să i se spună. 
Nu o va face doar pentru că e îndemnat de cineva de la distanţă. Îmi imaginez că 
Nagumo nu vrea să o facă. 

Impactul raidului lui Yamamoto 

Nu e nici un dubiu că atacul de la Pearl Harbor a reprezen-tat un grav şoc 
psihologic pentru Statele Unite. Totuşi, la nivel militar, chiar dacă pierderile erau 
serioase, puse în contextul general ele erau în cele din urmă nesemnificati-ve 
pentru desfăşurarea războiului. Atacurile au scufundat sau avariat 18 nave. Mai 
important pentru Yamamoto era că cinci nave de luptă fuseseră scufundate sau 
eşuate. Dintre acestea doar două (Arizona şi Oklahoma) au reve-nit rapid în 
serviciu; una (Nevada) a revenit abia în 1943 şi celelalte două (West Virginia şi 
California) s-au întors la flotă în 1944. Celelalte trei nave de luptă avariate erau 
din nou în serviciu în februarie 1942. Cu toate că atacul acordase prioritate 
crucişătoarelor, nici unul dintre aces-tea nu a fost scufundat, iar ultimul dintre 
cele trei care 

Ora destinului 

Isoroku Yamamoto - Mark Stille - ebook-58 

Isoroku Yamamoto 

58 

fuseseră avariate a revenit în serviciu în septembrie 1942. Obstinaţia cu care 
Yamamoto dorise să scufunde navele de luptă se dovedise o prostie. Atacul nu a 
distrus mora-lul americanilor, iar din punct de vedere militar era ilogic. Flota 
Pacificului şi-a schimbat imediat modul de opera-re, de la organizarea 
concentrată în jurul navelor de lup-tă la cea care punea accentul pe portavioane 
rapide. După atacul de la Pearl Harbor nici nu prea existau prea multe alte 
soluţii, având în vedere că americanii nu mai aveau momentan navele necesare 
formării unei linii de luptă. De asemenea, schimbarea s-a produs şi pentru că era 
evi-dent că portavioanele uzurpaseră rolul principal pe care până atunci îl 
jucaseră navele de luptă. Marele raid al lui Yamamoto a demonstrat 
vulnerabilitatea navelor de lup-tă în faţa atacurilor aeriene, subminând în acest 
fel însuşi obiectivul atacului. 

Deşi scopul lui Yamamoto a fost să distrugă moralul americanilor, pe cei din 
marele stat major îi convinse-se spunându-le că prin acest atac el va câştiga cele 
şase luni necesare pentru cucerirea completă a zonelor de sud, în care se aflau 
resursele de petrol. De fapt, atacul de la Pearl Harbor a fost absolut inutil pentru 
atingerea aces-tui deziderat. Flota Combinată se bucura de superiorita-te 
numerică asupra Flotei Pacificului la toate categoriile, în plus, având în vedere şi 
insulele deţinute de japonezi în centrul Pacificului, care acționau ca o barieră, 
flota ame-ricană nu avea mijloacele militare sau, şi mai important, logistice să se 
opună cuceririlor japoneze. 

Ironia supremă a acestui atac a fost că a pornit de la ideea unui amiral 


japonez despre care se credea că e un cunoscător al mentalităţii americane. 
Yamamoto a avut inteligenţa să-şi dea seama că orice război între Statele 

Unite şi Japonia s-ar termina prost pentru ţara lui. Având în vedere diferenţa 
mare dintre forţele armate ale opo-nenţilor, cel mai bine ar fi fost pentru Japonia 
să-şi atin-gă obiectivele fără să intre în război cu Statele Unite. Totuşi, Yamamoto 
s-a lăsat convins de ideea pe care o ve-hiculau majoritatea strategilor japonezi, 
care considerau că un atac asupra posesiunilor britanice şi olandeze va atrage 
SUA în război. Nu vom şti niciodată dacă sau cum 

Consecința finală a obsesiei lui Yamamoto de a ataca Pearl Harbor a fost 
intrarea în război cu Statele Unite. Aici, preşedintele Roosevelt îşi înaintează 
solicitarea de a declara război Japoniei, a doua zi după atacul de la Pearl Harbor. 

ar fi răspuns americanii unui atac japonez îndreptat doar împotriva coloniilor 
britanice şi olandeze, dar este limpe-de că Roosevelt nu dispunea de nivelul de 
susţinere popu-lară necesar pentru a duce SUA în război în 1941 având în spate 
doar motivul agresiunii japoneze asupra unor co-lonii. Operaţiunea Pearl Harbor 
concepută de Yamamoto l-a scutit pe Roosevelt de astfel de dileme. Ironia şi mai 
mare a raidului făcut de Yamamoto a fost că a avut exact efectul contrar asupra 
moralului american. În loc să îl dis-trugă, atacul de la Pearl Harbor a înlăturat 
orice posibi-litate de negociere pentru Statele Unite. „Amintiţi-vă de Pearl 
Harbor“ a devenit mottoul pentru înfrângerea tota-lă şi definitivă a Japoniei. 

Expansiunea japoneză iniţială 

Yamamoto reuşise să obţină aprobarea atacului său de la Pearl Harbor, dar nu 
avea ultimul cuvânt când venea vor-ba de strategia de război japoneză. 
Adevărata putere era învestită în ofiţerii de la Cartierul General Imperial Su- 
prem, care aveau responsabilitatea de a crea planuri stra-tegice de mare 
amploare. Această situaţie dădea adesea naştere unor disensiuni din cauza celor 
două componen-te din care era alcătuit statul major: armata terestră şi marina, 
fiecare dintre ele având un alt punct de vedere. În fruntea componentei maritime 
era amiralul Nagano, care era şeful marelui stat major naval. Nagano şi oa-menii 
lui aveau misiunea de a concepe strategii genera-le pentru forţa navală, care 
ulterior trebuiau încadrate în strategia naţională, după negocieri cu armata 
teres-tră. Controlul lui Nagano asupra strategiei navale era de-parte de a fi 
absolut, după cum se văzuse şi în plănuirea 

Isoroku Yamamoto - Mark Stille - ebook-61 

61 

operaţiunii de la Pearl Harbour. Rolul lui Yamamoto în formularea strategiilor 
era deja considerabil înainte de război, iar acum, după succesul de la Pearl 
Harbor, influenţa lui crescuse şi mai mult. 

Atât armata terestră, cât şi marina erau de acord că Japonia trebuia să ducă 
un război limitat, în care să cu-cerească obiective cheie, şi să folosească puterea 


defen-sivă pentru contracararea atacurilor americane, strategie care în final ar fi 
trebuit să conducă la negocieri de pace. Prima parte a războiului fusese 
împărţită în două „faze operaţionale“. Prima fază operaţională era la rândul ei 
împărţită în trei etape diferite. In aceste etape trebuiau să fie ocupate şi 
pacificate obiective majore din Filipine, Malaysia britanică, Borneo, Birmania 
(Myanmar), Rabaul şi Indiile de Est olandeze. A doua fază operaţională pre- 
supunea o expansiune mai mare în Pacificul de Sud, când trebuiau să fie cucerite 
partea de est a Noii Guinee, Noua Britanie, insulele Fiji, Samoa şi „puncte 
strategice din zona australiană“. În Pacificul Central ţinta era Midway, iar în 
Pacificul de Nord, Insulele Aleutine. 

Deşi neînțelegerile dintre armata terestră şi marină şi dintre Yamamoto şi 
marele stat major al marinei privitoa-re la strategie au fost foarte mari în timpul 
celei de-a doua faze operaţionale, prima fază s-a desfăşurat conform pla-nului. 
De fapt, pierderile Flotei Combinate erau chiar mai mici decât se preconizase. 
Invazia Malaysiei şi a Filipine-lor a început în decembrie 1941 şi a întâmpinat 
doar o rezistenţă slabă din partea Aliaților. Pe 10 decembrie s-a înregistrat un 
succes notabil, când bombardiere japoneze cu rază lungă de acţiune, cu bază 
terestră, au scufundat importantele nave britanice Prince of Wales şi Repulse, în 
Marea Chinei de Sud. Acest atac a fost dat cu aeronava al 

cărei proiect fusese suţinut de Yamamoto pe când era di-rector la Divizia 
Tehnică din Departamentul de Aerona-utică. Pentru Yamamoto era o confirmare a 
convingerii sale că navele de război erau depăşite şi că acestea puteau fi 
anihilate folosind aviația. 

Insula americană Guam a fost cucerită pe 8 decem-brie, după o rezistenţă 
simbolică, iar pe 9 şi 10 decem-brie au fost cucerite şi Insulele Gilbert britanice. 
Singurul pas greşit a fost eşecul primei tentative de a cuceri insula Wake, pe 11 
decembrie. În urma acestui eşec, Yamamoto a dat ordin să fie deplasată în zonă o 
forţă de atac cu port-avioane din cele care participaseră la atacul de la Pearl 
Harbor, ca să sprijine următoarea tentativă. Pe 22 de-cembrie, japonezii au 
debarcat cu succes pe insulă şi au forţat garnizoana să capituleze. Manila, 
capitala Filipine-lor, a căzut pe 4 ianuarie. Bastionul puterii britanice din 
Orientul Îndepărtat, fortăreaţa care era Singapore, s-a predat pe 15 februarie. 

Forţele navale aliate nu au reuşit să oprească înain-tarea japonezilor în timpul 
primei faze operaţionale. În prima încleştare majoră de suprafaţă de la începutul 
răz-boiului, pe 27 februarie, în bătălia din Marea Java, o forţă japoneză a înfrânt 
o forţă navală aliată de dimensiuni si-milare. Aliaţii nu au reuşit nici să 
contracareze Kido Butai, care, după operaţiunea de la Pearl Harbor, primise misi- 
unea să captureze Rabaul, în ianuarie 1942, şi Indiile de Est olandeze, în 
februarie. Combinația dintre forţe aerie-ne comasate şi avioane excelente cu 
piloţi foarte bine pre-gătiţi făcea din Kido Butai o forţă invincibilă. 

Pe 12 februarie, Yamamoto s-a mutat cu statul major la bordul 
supercuirasatului Yamato. Camerele de pe imensa navă erau cu mult mai 
spaţioase decât cele de pe Nagato. 

Yamamoto se afla acum în culmea popularității. Tean-curi de scrisori soseau 
zilnic, lăudându-i succesul de co-mandant al Flotei Combinate. Yamamoto nu se 
simţea în largul său în mijlocul tuturor acestor elogii şi cu eu-foria naţională care 
îi avea în centru pe el şi MIJ. Po-trivit ofiţerilor din subordinea lui, în această 
perioadă Yamamoto a început să dea semne de nerăbdare văzând că nu este 
întreprinsă nici o mişcare politică prin care să se capitalizeze succesele militare 
pe care le prevăzuse. 

Yamamoto considera că momentul ideal pentru de-mararea negocierilor de 
pace ar fi fost după căderea oraşului Singapore, pe care el o crezuse posibilă în 
şase luni de la izbucnirea războiului. I-a spus unui amiral, co-leg cu el, că Japonia 
ar trebui să caute să încheie pace chiar şi cu preţul de a returna teritoriile deja 
cucerite. Evident, punctul lui de vedere nu era deloc apreciat la Tokyo, mai ales 
că Japonia atingea, la momentul respec-tiv, apogeul puterii ei. Acest episod arată 
calităţile, dar şi defectele lui Yamamoto. Era destul de realist încât să ştie foarte 
bine că un război prelungit cu Statele Unite se va încheia prost, dar destul de 
idealist încât să creadă că planul său are o bază reală. Yamamoto rămăsese la 
ideea 

Fotografie de proastă calitate din timpul războiului, publicată într-o revistă 
japoneză, în care apare portavionul britanic Hermes atacat de bombardiere în 
picaj. Portavionul a fost scufundat pe 9 aprilie 1942, în timp ce se retrăgea spre 
sud după atacul japonez de la Trincomalee, pe insula Ceylon (Sri Lanka). 

Prin amabilitate Michael A. Oren 

că războiul din Pacific va putea fi încheiat la fel ca războ-iul ruso-japonez - cu 
o pace negociată. 

Fără să existe absolut nici un semn că s-ar face eforturi pentru negocierea 
păcii, Yamamoto şi statul său major au trebuit să facă planuri pentru următoarea 
etapă a războ-iului. Problema strategiei îl aducea invariabil pe Yama-moto în 
conflict cu marele stat major al marinei. Acesta dorea să organizeze o campanie 
în sudul Pacificului care să atingă obiectivele stabilite iniţial în cea de-a doua 
fază operaţională - adică să taie liniile de comunicaţii spre Australia. Acest lucru 
ar fi împiedicat Australia să devină o bază de lansare pentru un contraatac 
american. Flota Combinată avea însă un plan şi mai grandios. Ea propu-nea un 
atac în Oceanul Indian care să distrugă poziţia Marii Britanii în India, astfel încât 
japonezii să aibă po-sibilitatea să facă legătura cu trupele germane atunci când 
acestea ar avansa în Orientul Mijlociu. Planul soli-cita o mare desfăşurare de 
forţe din partea AIJ (Armata Imperială Japoneză), pentru că se estimase că va fi 
nevo-ie de cinci divizii pentru cucerirea insulei Ceylon (azi Sri Lanka). Planul nu 
era realist, pentru că era imposibil să transporti atâţia oameni şi muniții pentru 
declanşarea şi sprijinirea unui astfel de atac, iar după ce armata terestră a 
declarat că nu sprijină în nici un caz un asemenea plan, acesta a murit în faşă. 
Dar un element al acestui plan a supravieţuit. În aprilie, Kido Butai a plecat în 


Oceanul In-dian să facă raiduri asupra bazelor navale britanice din Ceylon şi să 
incapaciteze Flota de Est a Royal Navy (Mari-na Regală Britanică). Portavioanele 
lui Nagumo au atacat masiv bazele de la Colombo şi Trincomalee şi au scufun-dat 
un portavion uşor şi două crucişătoare grele. Totuşi, nu au reuşit să localizeze şi 
să distrugă flota britanică. 

O forţă condusă de un crucişător japonez a atacat navele britanice din golful 
Bengal şi a provocat mari distrugeri. În ciuda acestor rezultate, operaţiunea în 
sine era din punct de vedere strategic un drum fără ieşire, pentru că nu era 
altceva decât o proiecţie temporară a puterii în Oceanul Indian, care nu putea fi 
susţinută, nereuşind altceva decât să pună şi mai multă presiune asupra 
portavioanelor ja-poneze. Pe când acestea făceau ravagii pe Oceanul Indian, 
aveau să apară primele semne ale unui compromis mor-tal între marele stat 
major al marinei şi Flota Combinată. 

Yamamoto vs. marele stat major al marinei, runda a doua 

Odată începută a doua fază operaţională, viziunile stra-tegice ale lui 
Yamamoto şi cele ale marelui stat major al marinei au început să se diferenţeze. 
Faza aceasta avea ca plan o expansiune strategică a Japoniei, adăugând la 
cuceririle de până atunci Noua Guinee, Noua Britanie, Insulele Aleutine, Midway, 
Fiji, Samoa şi „punctele stra-tegice din zona australiană“. Felul în care se 
etapizau aceste obiective era esenţial pentru succes. Marele stat major al 
marinei prefera o înaintare spre sud, pentru a cuceri anumite părţi din Australia. 
Planul a fost întâm-pinat imediat cu un veto din partea AlJ, care a refuzat să 
contribuie cu forţele necesare unei asemenea operaţiuni. Chiar şi după 
împotrivirea armatei terestre, ofiţerii din marină tot mai pledau pentru tăierea 
legăturilor mari-time dintre Australia şi Statele Unite, care putea fi rea-lizată 
capturând Noua Caledonie, Fiji şi Samoa. Pentru că această operaţiune 
presupunea angajarea unei forţe terestre cu mult mai reduse, pe 13 martie, 
marele stat 

major al marinei şi AIJ s-au pus de acord asupra obiecti-vului de cucerire a 
insulelor Fiji şi Samoa. 

Prima parte a celei de-a doua faze operaţionale a înce-put bine, pe 8 martie 
fiind deja capturate Lae şi Salamaua, din estul Noii Guinee. Americanii au 
reacţionat imediat şi, pe 10 martie, avioane lansate de pe portavioane au ata-cat 
forţa de invazie. În afară de pierderile considerabile suferite de mica forţă de 
invazie, atacul a stopat şi îna-intarea japonezilor, până când aceştia au întărit 
forţele pe care le aveau în Pacificul de Sud, ca să fie siguri că pot face faţă 
intervențiilor ulterioare ale portavioanelor ame-ricane. Forţa răspunsului 
american a ţinut pe loc expan-siunea japonezilor în Pacificul de Sud, până când 
Forţa Combinată a putut deplasa în zonă câteva portavioane pentru acoperirea 
atacurilor. 

Cum evenimentele din Pacificul de Sud intraseră în centrul atenţiei, 


Yamamoto a refuzat să renunţe la stra-tegiile sale navale. În viziunea lui, era 
esenţial ca Flota Pacificului să fie distrusă complet. Pentru a putea face asta, 
Flota Combinată trebuia să atace o ţintă pe care americanii nu şi-ar fi permis să 
o piardă. Genul acesta de ţintă nu putea fi găsit în Pacificul de Sud, credea el, ci 
în Pacificul Central. Cea mai bună ţintă ar fi fost Hawaii, nu-mai că japonezii nu 
aveau capacitatea să atace aceste in-sule. Ca un substitut, Yamamoto a ales 
atolul Midway. El considera că acesta este suficient de aproape de Hawaii ca 
Flota Pacificului să fie forţată să respingă cucerirea lui, dar suficient de departe 
încât să fie imposibil pentru ma-rea forţă aeriană staționată acolo să intervină. 

Viziunea lui nu se potrivea cu cea a marelui stat ma-jor al marinei, conflictul 
de idei purtându-se făţiş pe par-cursul unor întâlniri desfăşurate la Tokyo în 
perioada 

2-5 aprilie, la care au participat ofiţeri de la marele stat major şi 
reprezentanţi ai Flotei Combinate. Ofițerii de la marele stat major au arătat care 
sunt dificultăţile unei eventuale operaţiuni în Midway. Principala problemă era 
cum să se facă aprovizionarea atolului odată cucerit, dat fiind că acesta se afla 
atât de aproape de principala bază a Flotei Pacificului, Pearl Harbor. Dar nici un 
fel de logică nu putea să îl convingă pe Yamamoto să renunţe la operaţiunea 
Midway. La 5 aprilie, amenințând din nou cu demisia, Yamamoto a obţinut 
aprobarea pentru 

Portavionul Hornet lansează bombardiere B-25B pentru raidul asupra 
Japoniei, pe 18 aprilie 1942. Acest episod l-a umilit pe Yamamoto şi i-a întărit 
hotărârea de a nimici Flota Pacificului. Nu a fost elementul determinant pentru 
obţinerea aprobării în vederea desfăşurării operaţiunii de la Midway, deoarece 
aceasta fusese obţinută cu aproape două săptămâni înainte. 

planul său. Reuşise din nou să deturneze în favoarea lui formularea strategiei 
japoneze, dar de data aceasta vic-toria nu a fost completă. In schimbul 
permisiunii de a organiza operaţiunea Midway, Yamamoto a trebuit să accepte 
două condiţii impuse de marele stat major al ma-rinei. Ambele au contribuit 
direct la eşecul operaţiunii Midway. Yamamoto a acceptat să detaşeze o parte din 
Kido Butai în sprijinul invaziei planificate pentru înce-putul lunii mai la Port 
Moresby, în Noua Guinee, inva-zie care făcea parte din noul plan ofensiv din 
Pacificul de Sud. A acceptat, de asemenea, să includă în operaţiunea Midway şi 
un atac pentru cucerirea anumitor zone din Insulele Aleutine. Aceste mişcări 
dispersau inutil forţa operaţională pentru Midway. Totuşi, MIJ, afectată fiind de 
„boala victoriei“ căpătată în urma şirului constant de victorii, nu vedea nici un 
pericol în demararea simultană a mai multor operaţiuni împotriva unei rezistenţe 
ame-ricane pe care o presupuneau slabă. 

Bătălia din Marea Coralilor 

Atacul asupra Port Moresby, cu nume de cod operaţiunea MO, era împărţit în 


mai multe etape. În prima fază tre-buia să fie cucerit Tulagi, pe 3 mai. Două 
portavioane detaşate din Kido Butai trebuiau să acopere spaţiul aerian pe un 
front larg în Marea Coralilor, ca să împiedice debar-cările forţelor aliate. 
Japonezii nu credeau că Aliaţii vor ataca în forţă decât spre sfârşitul operaţiunii. 
Debarcarea în Port Moresby a fost planificată pentru 10 mai. 

Aşa cum era caracteristic pentru planificarea japoneză, succesul operaţiunii 
MO depindea de coordonarea strân-să a unor forţe aflate la mare distanţă. Orice 
întârziere 

în orice aspect al planului avea potenţialul de a arunca în aer toată 
operaţiunea. O altă caracteristică a planului - şi a planurilor japoneze în 
general - era ignorarea aproape totală a acţiunilor inamicului. Detaşând doar o 
parte din Kido Butai, Yamamoto nu doar că a pus în pericol succe-sul operaţiunii 
MO, ci a expus unităţile implicate la posi-bilitatea de a fi distruse una câte una. 
Dacă portavioanele implicate erau pierdute sau avariate, nu ar mai fi putut să 
participe la decisiva operaţiune Midway. De fapt, cele 

Primul semnal de revers strategic al războiului pentru japonezi a venit în mai 
1942, odată cu bătălia din Marea Coralilor. Portavionul uşor Shoho, în imagine, 
este atacat de bombardiere-torpilor americane; ulterior s-a scufundat. Acesta a 
fost începutul unei dezastruoase perioade de 30 de zile pentru Yamamoto şi MIJ, 
care au văzut cum forţa de atac a marinei japoneze este incapacitată. 

două portavioane ale Diviziei 5 Portavioane reprezen-tau plusul de forţă pe 
care MIJ îl avea în comparaţie cu numărul portavioanelor aflate în dotarea 
forţelor mari-nei SUA. Aşadar, în esenţă, operaţiunea Midway depin-dea în 
totalitate de succesul operaţiunii subsidiare MO. Acest fapt demonstrează 
inflexibilitatea strategiilor japo-neze. Se presupunea că Divizia 5 Portavioane va 
purta cu succes operaţiunea MO în mai, după care va înainta ra-pid în Pacificul 
Central pentru a lua parte la operaţiunea Midway. Nici o clipă nu s-a pus 
problema vreunui even-tual eşec. Atunci când evenimentele nu s-au desfăşurat 
conform planului, Yamamoto a crezut că slăbita Kido Bu-tai este încă destul de 
puternică pentru a conduce atacuri-le din Midway şi fără cele două portavioane 
ale Diviziei 5. 

Operaţiunea MO era o ofensivă majoră pentru MIJ, declanşând cea mai mare 
bătălie navală care se dăduse până atunci în războiul din Pacific. Forţa japoneză 
era al-cătuită din 60 de nave aflate sub comanda viceamiralului Inoue 
Shigeyoshi, printre care două portavioane (Shokaku şi Zuikaku), un portavion 
uşor (Shoho), şase crucişătoare grele, trei crucişătoare uşoare şi 15 
distrugătoare. În plus au fost alocate şi 250 de avioane, dintre care 140 aflate la 
bordul celor trei portavioane. 

Fragilitatea planului japonez a fost demonstrată rapid. Insula Tulagi a fost 
cucerită cu succes pe 3 mai, dar a doua zi avioane decolate de pe portavionul 


Yorktown au lovit forţa de invazie de la Tulagi fără să primească ripostă. 
Americanii şi-au făcut simțită prezenţa în forţă mult mai repede decât 
anticipaseră japonezii. În următoarele două zile, portavioanele americane şi 
japoneze au încercat fără succes să se găsească. Pe 7 mai, ambele forţe au intrat 
în acţiune, şi ambele au avut rezultate dezamăgitoare. 

Avioanele japoneze decolate de pe portavioane au lan-sat atacuri puternice 
asupra unei ținte despre care se cre-dea că sunt portavioane americane. 
Raportul s-a dovedit fals, iar atacul nimicitor a lovit doar un petrolier şi un dis- 
trugător. Şi portavioanele americane au acţionat fără să facă misiuni adecvate de 
recunoaştere. În loc să găsească principala forţă de portavioane a japonezilor, au 
trebuit să se mulţumească doar cu un atac asupra portavionului uşor Shoho, pe 
care l-au scufundat rapid. Era cea mai mare navă pe care japonezii o pierduseră 
până atunci. 

În sfârşit, pe 8 mai, forţele inamice au reuşit să se loca-lizeze şi s-au atacat 
direct. În acest schimb de focuri, japo-nezii s-au descurcat mai bine. Cele 69 de 
avioane decolate de pe două portavioane au reuşit să scufunde portavionul 
Lexington şi să avarieze portavionul Yorktown. În schimb, americanii au reuşit să 
avarieze portavionul Shokaku, în timp ce Zuikaku a scăpat neatins. Totuşi, 
avioane-le de pe portavion au suferit pierderi grele, iar japonezii nu le-au mai 
putut folosi pentru a sprijini debarcarea din Port Moresby. Ca urmare, în după- 
amiaza zilei de 8 mai, viceamiralul Inoue a anulat operaţiunea MO. Când a aflat, 
Yamamoto a luat imediat măsuri pentru reluarea bătăliei. A ordonat forţelor 
japoneze să se îndrepte spre sud pen-tru a urmări şi distruge forţele americane. 
Era prea târ-ziu, bătălia se încheiase. 

Pentru japonezi, Marea Coralilor a reprezentat o serie de oportunităţi 
pierdute. Forţa de portavioane japone-ze a avut şansa de a prinde în ambuscadă 
forţele ameri-cane, dar a ratat această şansă din cauza unor acţiuni de 
recunoaştere incredibil de slabe. Cu toate acestea, pier-derea lui Lexington şi 
avarierea lui Yorktown erau lovituri puternice pentru Flota Pacificului. Chiar şi 
aşa, bătălia 

fusese un dezastru pentru japonezi. Nu numai că atacul asupra Port Moresby 
a fost oprit - primul eşec strategic al japonezilor de până atunci -, dar bătălia a 
contribuit major la eşecul lui Yamamoto de a distruge Flota Pacifi-cului. Avariatul 
Yorktown a supravieţuit bătăliei şi era în acţiune la Midway în mai puţin de o 
lună, nici unul din-tre cele trei portavioane japoneze care fuseseră implica-te în 
Operaţiunea Mo nefiind disponibile la aceea dată. Portavionul uşor Shoho fusese 
scufundat, Shokaku era 

Shokaku, pe Marea Coralilor, atacat de aeronave lansate de pe portavioanele 
americane. Portavionul a fost lovit de trei bombe şi nu a putut fi reparat la timp 
pentru a participa la operaţiunea Midway. Nava-soră, Zuikaku, era şi ea 


indisponibilă după ce unitatea ei de avioane de luptă a suferit pierderi grele. 
Pierderea lor l-a lăsat pe Yamamoto fără o treime din portavioanele grele, fix 
înaintea bătăliei care avea să fie decisivă pentru el. 

avariat, iar flotila de avioane de pe Zuikaku fusese dis-trusă şi era nevoie de 
timp ca să fie refăcută. Yamamoto abandonase principiul comasării de forţe şi 
alocase forţe insuficiente pentru o operaţiune secundară, punând ast-fel în 
pericol succesul operaţiunii principale. Un alt ele-ment care nu i-a ajutat deloc 
pe japonezi a fost că, după atacul de la Pearl Harbor, cele şase portavioane din 
Kido Butai nu au mai acţionat niciodată într-un singur grup. 

Planul lui Yamamoto pentru Midway 

Planul japonez pentru bătălia de la atolul Midway va fi analizat în detaliu, 
deoarece a fost conceput de statul ma-jor al lui Yamamoto şi aprobat chiar de el. 
Yamamoto nu considerase niciodată că Pearl Harbor a fost un test ade-vărat, 
întrucât fusese un atac făcut asupra unui inamic adormit. Midway trebuia să fie 
adevărata lui victorie şi bătălia decisivă a războiului. 

Din păcate pentru japonezi, planul pentru operaţiunea MI (nume de cod al 
atacului de la Midway) avea multe de-fecte. Ca de obicei, planul cerea o 
sincronizare perfectă a unor forţe aflate la mare distanţă. Ca de obicei, planul se 
baza pe o serie de presupuneri privitoare la reacţia ame-ricanilor. Şi mai mult 
decât de obicei, aceste presupuneri privitoare la modul în care vor aborda 
americanii lupta nu se bazau pe nimic concret. 

Atacul asupra Midway fusese planificat să înceapă în dimineaţa de 3 iunie cu 
un raid făcut de avioanele flotei de portavioane a lui Nagumo. Pentru această 
operaţiune, Nagumo nu avea decât patru portavioane, iar acestea trebuiau să se 
apropie de Midway din nord-vest, ca să 

anihileze forţele aeriene din zona atolului. Se presupunea că atacul va 
reprezenta cu siguranţă o surpriză strategică şi tactică. Apoi, pe 4 iunie erau 
prevăzute alte atacuri ae-riene, care să pregătească debarcarea trupelor. Un 
grup de transport avea să aducă la Midway pe 6 iunie 5 000 de soldaţi. 
Debarcarea urma să fie sprijinită de mai multe forţe, inclusiv de un „Grup de 
Sprijin Strâns“, alcătuit din patru crucişătoare grele, două distrugătoare şi un 
grup de dragoare, şi corpul principal al forţei de invazie, alcă-tuit din două nave 
de luptă, încă patru crucişătoare grele, opt distrugătoare şi un portavion uşor. 

În timpul bătăliei din Marea Coralilor, japonezii au provocat pierderi mari 
Flotei Pacificului; portavionul Lexington, a cărui explozie e surprinsă în imagine, 
a fost scufundat, iar un alt portavion, Yorktown, a fost avariat. 

După rapida capturare a insulei (altă presupunere greşită, pentru că 
elementele combatante care debarcau nu erau cu mult mai numeroase decât 
soldaţii americani aflaţi în tranşee), trupele japoneze de geniu aveau misiu-nea 
să facă baza operaţională. Aveau fix o zi să facă acest lucru, deoarece în ziua 
următoare era aşteptată replica flotei americane. 

Cucerirea atolului Midway era doar preludiul pen-tru cea mai importantă 
parte din planul lui Yamamo-to. Toată bătălia se ducea pornind de la premisa că 
un atac asupra atolului Midway va forţa Flota Pacificului să intre în luptă. Portul 
din Midway era momeala pen-tru flota americană, care ar fi trebuit să 
părăsească neîn-târziat Pearl Harbor ca să contraatace Flota Combinată care ar 
fi cucerit Midway. Altă presupunere uimitoa-re a japonezilor era că operaţiunea 
MI va beneficia de elementul-surpriză şi din acest motiv Flota Pacificului va avea 
nevoie de trei zile ca să plece din Pearl Harbor şi să ajungă la Midway pentru 
luptă. Acest fapt i-ar fi dat lui Yamamoto timp destul să-şi pună la punct cap- 
cana. Yamamoto era îngrijorat că o demonstraţie prea mare de forţă din partea 
Flotei Combinate i-ar fi făcut pe americani să se gândească mai bine înainte să-şi 
intre în rolul pe care trebuiau să îl joace în dramă şi ar fi putut să îi convingă să 
nu mai lupte deloc. Poate preocuparea aceasta explică dispersarea lui de forţe, 
un fel de păcă-leală necesară ca americanii să nu-şi dea seama de ade-vărata 
forţă a trupelor sale. 

După ce Midway ar fi fost capturat, forţa de invazie trebuia să rămână în 
apropiere de insulă, ca momea-lă, atrăgându-i în luptă pe americani. 
Portavioanele lui Nagumo trebuiau să se instaleze în poziţii la circa 500 

de mile în nord-estul atolului. Celelalte forțe grele ale ja-ponezilor trebuiau să 
stea pe undeva prin nord, în afara razei de acţiune a avioanelor de recunoaştere 
america-ne. Corpul principal al flotei, în care intra nava-amiral a lui Yamamoto, 
Yamato, avea să fie poziționat la circa 300 mile vest de forţele lui Nagumo, iar 
cealaltă forță, alcătuită din nave de luptă, trebuia să ocupe poziții la cir-ca 
500 mile nord de corpul principal. Între timp, două portavioane care erau 
destinate operaţiunii din Aleutine trebuiau să avanseze spre sud şi să ocupe o 
poziţie la cir-ca 300 de mile est de Forţa de Gardă. 

După ce toate forţele japoneze şi-ar fi ocupat poziţiile, se presupunea că Flota 
Pacificului îşi va face apariţia pen-tru a ataca forţa de invazie de la Midway. 
Conform unei alte presupuneri, la reacţia Flotei Pacificului aveau să fie antrenate 
nu numai portavioanele rămase, ci şi toate na-vele de luptă. Acest fapt i-ar fi 
permis Flotei Combinate să pună în practică planul ei antebelic, intens pregătit, 
de a distruge Flota Pacificului. Navele de luptă comasate din Flota Combinată 
urmau să dea lovitura de graţie. 

Un element important al bătăliei decisive era Opera-ţiunea AL, şi anume 
planul de a cuceri două insule din Aleutine simultan cu atacul de la Midway. În 
ciuda legen-delor persistente, operaţiunea Aleutine nu a fost o diversi-une 
menită să îndepărteze de Midway forţele americane; Yamamoto voia să-i atragă 
pe americani la Midway, nu să-i îndepărteze. Operaţiunea AL includea un atac 
lan-sat de pe portavion asupra bazei navale americane de la Dutch Harbor, pe 3 


iunie, în aceeaşi zi cu atacul planifi-cat la Midway. Debarcările pe insulele Kiska 
şi Adak erau programate pentru 6 iunie. O altă debarcare, opţională, pe Attu, era 
programată pentru 12 iunie. 

Forţele direct angajate în această operaţiune micşorau considerabil resursele 
lui Yamamoto. Printre ele se gă-seau, cel mai important, două portavioane, dar şi 
şase crucişătoare şi douăsprezece distrugătoare. Alte patru nave de luptă, două 
crucişătoare uşoare şi douăspre-zece distrugătoare trebuiau să asigure sprijinul 
de la distanţă pentru operaţiunea AL. Toate aceste eforturi pentru îndeplinirea 
unui obiectiv secundar erau exage-rate. Orice relocare a forţelor care puteau fi 
implicate în bătălia decisivă era lipsită de înţelepciune şi inutilă. Dacă 
operaţiunea Midway ar fi decurs bine, Insulele Aleu-tine ar fi putut fi cucerite 
oricând de Yamamoto. Dacă operaţiunea Midway ar fi fost un eşec, oricum 
terenul câştigat în Aleutine nu ar fi putut fi păstrat, aşa cum s-a demonstrat mai 
târziu, în 1943. Nici una dintre forţele trimise în nord pentru operaţiunea AL nu 
se găsea în poziţiile din care ar fi putut sprijini operaţiunea MI, din acest motiv 
fiind în esenţă inutile pentru bătălia decisi-vă cu Flota Pacificului. Totuşi, în 
mintea lui Yamamoto, o comasare a forţelor nu era necesară în condiţiile în care 
bătălia urma să fie dată împotriva unor rămăşiţe slabe ale marinei americane. 

Oricum ar fi interpretat, planul lui Yamamoto era greşit. Era construit pe o 
serie de supoziţii greşite, era mult prea complex şi, poate cel mai important, 
împiedi-ca sprijinirea reciprocă a celor douăsprezece forţe risipi-te pe vasta 
suprafaţă a Pacificului. Dispersându-le astfel, mai întâi la Marea Coralilor, apoi 
pentru operaţiunea AL şi în sfârşit chiar pentru invazia din Midway, Yamamoto a 
ratat şansa de a profita de superioritatea numerică pe care o avea asupra Flotei 
Pacificului. Yamamoto se con-frunta cu problema că o operaţiune atât de mare nu 
avea 

Atolul Midway, pe care se vede aerodromul de pe Insula de Est, cu insula 
Sand în plan îndepărtat. Yamamoto a ales cu mare grijă Midway ca loc de 
desfăşurare a bătăliei lui decisive pentru nimicirea Flotei Pacificului. Singura 
presupunere corectă din planul lui a fost că americanii vor lupta pentru Midway. 
Cu toate acestea, rezultatul nu a fost cel anticipat de Yamamoto. 

cum să fie surprinzătoare pentru inamic (aşa cum erau în mod tradiţional 
planurile japonezilor) şi în acelaşi timp să se poată sprijini reciproc. În loc să 
prefere inducerea în eroare a adversarului, ar fi fost mai bine ca Yamamoto să 
aleagă sprijinul reciproc. Aşa, alegând elementul-surpri-ză, s-a ajuns în situaţia 
în care japonezii au fost depăşiţi numeric în punctul de contact decisiv, în care 
cursul bă-tăliei a fost decis. Forţa americană, cu cele 26 de nave ale sale, a ajuns 


faţă în faţă cu cele 20 de nave ale Kido Butai, iar celor 233 de avioane din flota 
americană (348, dacă le socotim şi pe cele aflate pe Midway) Nagumo a putut să 
le răspundă cu o forţă totală de doar 248 de aeronave. 

Aşa cum am mai spus, planul lui Yamamoto a fost construit pe un şir întreg de 
presupuneri greşite. Cea mai importantă dintre presupunerile sale a fost şi sin- 
gura corectă: americanii aveau să lupte pentru Midway. Numai că presupunerile 
pe care le-a făcut în legătură cu felul în care aceştia vor lupta au fost cu totul 
greşite, la fel şi convingerea lui că operaţiunea va beneficia de elementul- 
surpriză. Atunci când la greşelile planului lui Yamamoto s-au adăugat şi cele ale 
planului dezvoltat de statul major al Kido Butai, MIJ a pornit definitiv pe dru-mul 
unei înfrângeri dezastruoase. 

Bătălia de la Midway 

Ceea ce nu ştia Yamamoto era că americanii aflaseră că japonezii plănuiesc o 
operaţiune majoră în Pacificul Cen-tral. Pe 2 iunie, trei portavioane americane se 
aflau în poziţii, la 325 de mile nord-est de Midway, în vederea unei ambuscade în 
care să prindă Kido Butai. Faptul că Yamamoto a folosit neadecvat serviciul de 
recunoaştere 

aeriană le-a permis celor trei portavioane să scape neob-servate înainte de 
bătălie. 

Lupta a început pe 3 iunie, când un avion american de-colat de pe Midway a 
observat grupul japonez de trans-port trupe la 700 de mile vest de atol. Întrucât 
Kido Butai plecase din Japonia cu o zi mai târziu decât fusese pla-nificat, atacul 
aerian asupra atolului a fost amânat pen-tru 4 iunie. Pe 4 iunie la orele 4.30, 
Nagumo a declanşat atacul asupra insulei cu 108 avioane. Atacatorii au reuşit să- 
i împrăştie pe apărători, dar nu au putut să distrugă facilităţile de pe insulă. Mai 
mult decât atât, avioane-le de atac cu baza la Midway plecaseră deja să lovească 

Yamamoto la Midway 

Cea mai mare victorie a lui Yamamoto trebuia să fie bătălia decisivă pe care el 
o plănuise în jurul atolului Midway. El spera că acest atac îi va sili pe americani 
să arunce în luptă toate forţele rămase din Flota Pacificului. Acestea urmau să fie 
prinse într-o capcană şi ulterior zdrobite, pregătind astfel scena pentru 
negocierea păcii. De la bun început, complicata schemă făcută de Yamamoto nu a 
decurs conform planului. Elementul-surpriză nu a fost obţinut şi, în dimineaţa de 
4 iunie 1942, forţa japoneză de portavioane a fost atacată de avioane americane 
cu baza pe Midway, apoi de avioane lansate de pe portavioanele americane. La 
ora 10.50, Yamamoto, aflat la bordul navei-amiral Yamato, primeşte vestea că trei 
dintre cele patru portavioane japoneze sunt în flăcări. A fost o lovitură 
devastatoare, care însemna că bătălia era pierdută. Yamamoto este înfăţişat aici 
în uniforma de amiral (1), avându-i în jur pe ofiţerii statului său major - un 
căpitan (2), un comandor (3), un locotenent-comandor din departamentul aviaţie 
(4). 

portavioanele japoneze care fuseseră localizate la orele 5.30. Informația a fost 
transmisă şi celor trei portavioa-ne americane, iar în curând încă 116 avioane, în 
afară de cele pornite de la baza Midway, declanşau atacul asupra Kido Butai. 

Avioanele din Midway au atacat cu mult curaj, însă nu au reuşit nici măcar o 
lovitură asupra forţei lui Nagumo. În mijlocul acestor atacuri necoordonate, unul 
dintre avi-oanele de recunoaştere din dotarea lui Nagumo a rapor-tat prezenţa 
unei forţe de atac americane în zonă. Abia la 

Presupunerea japonezilor că vor obţine o surpriză tactică şi strategică 
la Midway a fost invalidată pe 4 iunie, odată cu iniţierea luptei. Aici, portavionul 
Akagi este atacat de bombardiere B-17 decolate din Midway. 

ora 8.30 a fost confirmată prezenţa unui portavion ame-rican. Lucrul acesta l- 
a pus pe Nagumo în faţa unei dile-me uriaşe. Cu toate că ordinele primite de la 
Yamamoto îi cereau să păstreze o forţă aviatică în rezervă pentru ata-carea 
țintelor de suprafaţă, Nagumo începuse să-şi reîn-armeze acele aeronave pentru 
a le folosi în următorul atac asupra insulei Midway. Acum, atacat dinspre Midway 
şi ulterior de pe portavionul american, Nagumo putea fie 

Portavionul Hiryu înaintând cu viteză maximă pentru a scăpa de bombele 
aruncate de avioanele B-17. Atacurile date de avioane cu baza la Midway nu au 
fost eficiente, dar la sfârşitul zilei de 4 iunie bombardierele în picaj decolate de 
pe portavioane scoseseră din luptă toate cele patru portavioane ale lui Nagumo. 

Naval History and Heritage Command 

Ora destinului 

Isoroku Yamamoto - Mark Stille - ebook-86 

Isoroku Yamamoto 

86 

să declanşeze un atac imediat asupra forţelor navale ame-ricane cu avioanele 
doar parţial reînarmate, fie să aştepte întoarcerea şi înarmarea avioanelor care 
reveneau după primul atac asupra insulei, urmând ca apoi să ordone un atac 
masiv cu toate aeronavele înarmate complet. Nagu-mo a optat pentru cea de-a 
doua variantă. 

Nu a fost varianta cea mai bună. Începând cu ora 10.22, bombardiere în picaj 
decolate de pe portavioa-nele americane au luat prin surprindere şi au atacat cu 
succes trei dintre portavioanele japoneze. Cu punţile 

Comparativ cu pierderile japoneze de la Midway, cele americane au fost 
minime. Aici, portavionul Yorktown este lovit de o torpilă lansată cu ajutorul unui 


avion. 

încărcate de avioane înarmate având rezervoarele pline de combustibil, toate 
trei portavioanele s-au transfor-mat în epave de foc. Un singur portavion, Hiryu, 
a supra-vieţuit, iar de pe acesta s-a lansat imediat un contraatac. Două astfel de 
atacuri au lovit Yorktown şi l-au scos din luptă. Mai târziu în aceeaşi după- 
amiază, celelalte două portavioane americane rămase au localizat şi au distrus 
portavionul Hiryu. Puterea de atac a Kido Butai fusese distrusă şi bătălia 
pierdută. 

În timpul bătăliei, Yamamoto a suferit de puternice dureri de stomac, fiind 
diagnosticat mai târziu cu viermi intestinali. Când a fost localizat primul 
portavion ame-rican, ofiţerii din Flota Combinată erau optimişti şi cre-deau că 
distrugerea navelor americane va avea loc mai devreme decât anticipaseră. Nu 
peste mult timp, la bor-dul navei-amiral a ajuns vestea că trei portavioane japo- 
neze sunt în flăcări. Când dezastrul s-a abătut asupra lui Nagumo, Yamamoto se 
afla la circa 500 de mile vest, pe Yamato. Se spune că, atunci când a primit 
vestea, Yama-moto doar a mormăit ceva. 

Încă mai erau mari speranţe în contraatacul dat de Hiryu. Ultimul portavion al 
lui Nagumo era comandat de agresivul contraamiral Yamaguchi Tamon, prieten 
cu Yamamoto, care era văzut de mulţi ca un viitor coman-dant al Flotei 
Combinate. La ora 12.20, Yamamoto a emis o serie de ordine menite să recâştige 
controlul asupra bă-tăliei. Corpul principal şi forţa de acoperire a invaziei au 
primit ordinul să sprijine Kido Butai. Forţa de transport a fost mutată înspre 
nord-vest, unde trebuia să aştepte de-rularea evenimentelor. Portavioanele din 
Aleutine au pri-mit ordin să se îndrepte spre sud. La ora 13.10, Yamamoto a dat 
alte instrucţiuni pentru crucişătoarele din forţa 

de acoperire - să bombardeze şi să distrugă aerodromul din Midway. Speranţa 
lui Yamamoto de a transforma în-frângerea în victorie s-a spulberat când Hiryu a 
fost incen-diat în urma atacului aerian american din jurul orei 17.00. 

Chiar şi după ce s-a aflat de distrugerea lui Hiryu şi după rapoartele 
patrulelor de recunoaştere care infor-mau că multe dintre portavioanele 
americane rămăsese-ră operaţionale, Yamamoto a dat la ora 19.15 ordine care 
sugerează că nici atunci nu înţelesese gravitatea situaţiei. El plănuia să angajeze 
forţele japoneze de suprafaţă într-o bătălie de noapte împotriva portavioanelor 
americane; 

În afară de patru portavioane, japonezii au pierdut la Midway şi crucişătorul 
greu Mikuma, fotografiat aici pe 6 iunie, după ce a fost atacat de bombardiere 
americane în picaj decolate de pe portavioane. 

între timp, Midway trebuia să fie neutralizat prin bom-bardamente. Abia la 
ora 0.15, pe 5 iunie, s-a înclinat în faţa inevitabilului şi a dat ordin forţelor navale 
care se în-dreptau spre est, în căutarea portavioanelor americane, să se întoarcă 
şi să se alăture corpului principal. La ora 0.20, crucişătoarele au primit ordinul 
de a înceta bom-bardamentul insulei. În sfârşit, la ora 2.55, Yamamoto a anulat 
toate operaţiunile din Midway. A respins propu-nerea statului său major de 
a scoate din luptă Midway 

Crucişătorul greu american Quincy atacat de crucişătoare japoneze în timpul 
bătăliei de la insula Savo, pe 9 august 1942. În ciuda faptului că japonezii au 
provocat pierderi mai mari decât cele suferite de ei în timpul nenumăratelor 
ciocniri de suprafaţă din timpul campaniei Guadalcanal, strategia lui Yamamoto 
de a angaja pe rând unităţile de luptă a condamnat Japonia la înfrângere. 

cu bombardamente de pe cuirasate, cu următorul co-mentariu: „Ar trebui să 
ştiţi că, dintre toate tacticile na-vale, cea de a trage cu tunul într-o insulă este 
considerată cea mai stupidă“. 

În timpul bătăliei, Yamamoto a fost nevoit să ordone personal evacuarea 
vechiului său portavion Akagi, care s-a scufundat în dimineaţa zilei de 5 iunie. Şi- 
a asumat responsabilitatea pentru pierderea bătăliei şi le-a spus ofiţerilor săi că 
îşi va cere personal scuze împăratului. A mai ordonat ca forţele lui Nagumo să nu 
fie critica-te. A doua zi, Yamamoto s-a retras în cabina sa, fiind di-agnosticat cu 
viermi intestinali. Nu a mai ieşit de acolo până pe 10 iunie, când Nagumo şi alţi 
ofiţeri de stat ma-jor ai Kido Butai au fost aduşi la bordul lui Yamato. Rezultatul 
luptei îl şocase profund pe Yamamoto. Nu numai că era o bătălie dezastruoasă 
pentru MIJ, dar distruse-se orice şansă pentru Japonia să dicteze termenii unei 
păci. Acum iniţiativa războiului din Pacific putea fi pre-luată de oricine, dar 
Yamamoto nu a mai pregătit vreo strategie de atac de o asemenea amploare. 
Ofensive-le japo-nezilor din Pacificul de Sud au fost anulate. Pe 7 august, trupele 
marinei americane au debarcat pe in-sulele Guadalcanal şi Tulagi din arhipelagul 
Solomon. Acum, Yamamoto era nevoit să ducă pentru prima oară o campanie 
defensivă. 

Campania Guadalcanal 

Puşcaşii marini americani au trecut repede de apărătorii de la Tulagi şi, spre 
sfârşitul zilei de 8 august, aerodro-mul neterminat de pe Guadalcanal se afla şi el 
în mâinile americanilor. Reprezentantul MIJ din zonă, viceamiralul 

Mikawa Gun'ichi, comandantul noii Flote 8 de la Rabaul, a reacţionat repede. 
El şi-a strâns toate forţele pe care le avea la dispoziţie - cinci crucişătoare grele, 
două crucişătoare uşoare şi un distrugător - şi a ordonat un atac asupra forţelor 


aliate de invazie în noaptea de 8 spre 9 august. Reacţia curajoasă a lui Mikawa a 
dus la o victo-rie strălucită, în urma căreia patru crucişătoare grele ale Aliaților 
(trei americane şi unul australian) au fost scu-fundate. Nici o navă japoneză nu a 
fost pierdută. A fost una dintre cele mai grele înfrângeri suferite de americani în 
acel război, singura consolare fiind că Mikawa nu a ata-cat şi navele de 
transport, lipsite de apărare. Dacă ar fi fă-cut asta, primul contraatac american 
din Pacific ar fi fost mort din faşă. Yamamoto şi-a exprimat dezamăgirea pen-tru 
această scăpare a lui Mikawa, dar nu l-a eliberat din funcţie şi acesta şi-a păstrat 
cu succes postul de comandă până la sfârşitul campaniei. 

Cartierul General Imperial Suprem a considerat iniţial că debarcările 
americane nu sunt decât „misiuni de recunoaştere în forţă“, dar în cele din urmă 
şi-a dat sea-ma ce se întâmplă şi MIJ a estimat efectivele americane prezente la 
momentul respectiv la Guadalcanal ca fiind de mărimea unei divizii de puşcaşi 
marini. Totuşi, ceva mai târziu, estimarea a fost revizuită în jos şi a fost demarat 
un fatal model de atacuri limitate. 

In locul unui atac masiv cu trupe terestre, în care iniţial se prevăzuse să intre 
o brigadă, două regimente şi trupe navale speciale de debarcare, MIJ a ajuns la 
conclu-zia că americanii pot fi expediaţi rapid cu elemente din-tr-un singur 
regiment. Pe 21 august, un batalion japonez întărit a atacat defensiva fortificată 
a puşcaşilor marini şi a fost anihilat. 

Yamamoto şi Flota Combinată au reacţionat cu întârzi-ere la provocarea 
americanilor. Pe la mijlocul lunii august, Yamamoto adunase o forţă care să se 
ocupe de incursiu-nea americană. În total erau patru cuirasate, trei portavi-oane, 
16 crucişătoare şi 30 de distrugătoare. Yamamoto a detaşat această forţă pe 25- 
26 august pentru a proteja un mic convoi de transport spre Guadalcanal, având 
misi-unea să distrugă orice unităţi navale americane care s-ar afla în zonă. 
Ciocnirea care a urmat, cunoscută ca „bătă-lia din estul insulelor Solomon“, a 
fost cea de-a treia lup-tă cu portavioane din război. Flota Combinată nu a reuşit 
să-şi atingă nici unul dintre obiective, portavioanele ame-ricane nu au fost 
distruse, iar convoiul cu întăriri nu a pu-tut ajunge pe insulă. Pierderile suferite 
de japonezi au fost grave - 75 de avioane anihilate, un crucişător uşor, un 
transportor şi un distrugător scufundate. În schimb, 

Viceamiralul Mikawa Gun'ichi se afla la comanda Flotilei 8 în timpul 
campaniei Guadalcanal. Era un comandant agresiv, dar a ratat şansa de a 
distruge navele de transport americane în orele imediat următoare bătăliei de la 
insula Savo. 

portavionul american Enterprise a fost avariat, dar a reuşit să evite 
încercările japonezilor de a-l distruge complet. Una peste alta, în ciuda 
avantajului numeric, performanţa japonezilor a fost dezamăgitoare, marcată de 
lipsă de agre-sivitate a atacurilor de pe portavioane şi de lipsă generală de 


coordonare a eforturilor de a proteja convoiul. Pentru că aerodromul de pe 
Guadalcanal era acum operaţional, convoaiele lente de transportoare nu se mai 
puteau apro-pia de insulă. Până la distrugerea aerodromului, întăririle nu puteau 
ajunge pe insulă decât prin intermediul inefici-entelor curse nocturne făcute cu 
distrugătoare. 

Japonezii au continuat să subestimeze numărul puş-caşilor americani de pe 
insulă. Când un distrugător a reuşit să debarce pe insulă 6 200 de soldaţi în 
vederea unui atac în perimetrul americanilor, se estima că numă-rul acestora ar 
fi în jur de 2 000. De fapt, numărul real se apropia de 20 000. Atacul japonez, 
lansat în două nopţi consecutive, între 12-14 septembrie, a eşuat şi el. Yama- 
moto şi ofiţerii de la Flota Combinată au criticat arma-ta terestră pentru că a fost 
mult prea încrezătoare. Între timp, lupta pentru control în apele din jurul insulei 
Gua-dalcanal începea să se încline în favoarea japonezilor. Un submarin japonez 
a scufundat portavionul Wasp pe 15 septembrie. Astfel, un singur portavion 
american a ră-mas activ în Pacific, Hornet. În aceeaşi perioadă, japone-zii aveau 
chiar şi câte patru portavioane active în Pacificul de Sud - marcând astfel 
începutul unei perioade în care aceştia au avut cel mai mare avantaj în privinţa 
număru-lui de portavioane. Yamamoto însă nu şi-a dat seama de avantajul său şi 
nici nu s-a folosit de el. 

Viaţa lui Yamamoto în timpul acestor sâcâitoare bătă-lii de uzură nu era deloc 
neplăcută. El şi-a păstrat centrul 

de comandă de pe spaţiosul Yamato, acum ancorat în la-guna Truk. 
Inactivitatea navei în timpul acestei campa-nii i-a adus porecla de Hotel Yamato. 
Chiar şi în condiţii de război, mâncarea de pe Yamato era de cea mai bună 
calitate şi mulţi vizitatori au remarcat nivelul înalt de trai de pe nava-amiral. Mai 
mult, ofiţerii din statul ma-jor al Flotei Combinate îl protejau pe Yamamoto de 
ori-ce neplăcere, cum ar fi, de exemplu, întâlnirea cu soldaţi 

Prima bătălie cu portavioane din campania Gudalcanal a avut loc pe 
24 august. Aici, o bombă japoneză explodează la bordul portavionului Enterprise. 
Bătălia s-a încheiat nedecis, dar Yamamoto nu şi-a atins obiectivul de a distruge 
flota americană şi nici măcar nu a reuşit să ajungă pe insulă cu un mic convoi de 
întăriri. 

răniţi, pentru a nu-l tulbura. Cu toate acestea, în timpul şederii de la Truk, 
părul lui Yamamoto încărunţise vizibil. Corespondenţa lui a devenit tot mai 
deprimată, el însuşi sugerând des că nu mai are mult de trăit. Pesimismul său tot 
mai mare reiese din acest fragment de scrisoare adre-sată unuia dintre prietenii 
lui: 

Aici situaţia e grea. Am simţit de la început că America nu va renunţa prea 
uşor la poziţiile pe care le-a obţinut cu sa-crificii atât de mari, şi eu am insistat că 
avem nevoie de mult mai multă pregătire şi de o disponibilitate mai mare de a 


face la rândul nostru sacrificii, dar toată lumea de aici persistă în acest optimism 
facil. 

Furia cea mai mare era rezervată de Yamamoto pen-tru AIJ, a cărei încredere 
exagerată se tradusese prin-tr-un lanţ de înfrângeri suferite în timpul 
tentativelor de dislocare a puşcaşilor marini. Yamamoto a afirmat la un moment 
dat că oamenii din AIJ sunt mult mai periculoşi decât americanii. Cu toate 
acestea, a fost impresionat de rugăminţile soldaţilor de la Guadalcanal şi a făcut 
tot ce a putut ca să-i sprijine. Pentru cei mai mulţi care in-trau în contact cu el, 
părea binedispus. Când nu era în desfăşurare vreo operaţiune majoră, Yamamoto 
profita de timp să răspundă scrisorilor primite sau făcea caligra-fie (era cunoscut 
ca expert în această artă). 

În octombrie era evident chiar şi pentru japonezi că bătălia de la Guadalcanal 
începe să ia forma unei ciocniri decisive. Lupta nu putea fi câştigată decât dacă 
garnizoa-na japoneză de pe insulă ar fi primit întăriri considera-bile. Pentru 
următorul atac avea să fie detaşată o divizie întreagă. Din acest motiv s-au 
intensificat eforturile pen-tru deplasarea forţelor necesare spre Guadalcanal 
până la 

13 sau 14 octombrie, astfel încât pe 20 octombrie să se poată lansa ofensiva. 
În sprijinul ofensivei, Flota Combi-nată a promis că va face curse de noapte cu 
distrugătoa-re şi tendere de hidroavioane (încărcate cu echipament greu) către 
Guadalcanal, va intensifica bombardamente-le asupra aerodromului şi va 
organiza un convoi masiv de nave de transport până pe insulă. 

Pe 28 septembrie, câţiva ofiţeri din armata terestră au venit cu avionul la 
Truk pentru a obţine aprobarea lui Yamamoto pentru plan. Unul dintre aceştia i-a 
poves-tit cât de mult au suferit soldaţii din Guadalcanal din ca-uza lipsei de 
provizii. La aceasta, Yamamoto a replicat: „Dacă soldaţii au flămânzit din cauza 
lipsei de provizii, atunci marinei ar trebui să-i fie ruşine“. Apoi a promis: „O să vă 
asigur acoperire chiar dacă ar fi să vin eu însumi cu Yamato până la 
Guadalcanal“. Yamamoto a acceptat planul celor din armata terestră, inclusiv 
folosirea trans-portoarelor, şi a pus în mişcare o idee pe care ofiţerii săi o 
vehiculau încă de la începutul lunii septembrie. Navele de luptă aveau să fie 
folosite pentru suprimarea aerodro-mului, astfel încât convoiul cu întăriri să 
poată aduce la Guadalacanal destui soldaţi pentru a-i depăşi numeric pe 
americani. Yamamoto considera acum că principala mi-siune a Flotei Combinate 
era să sprijine recucerirea insu-lei; distrugerea Flotei Pacificului trecuse pe locul 
al doilea. 

În noaptea de 13 spre 14 octombrie, Yamamoto şi-a onorat promisiunea. Două 
nave de luptă au bombardat aerodromul de pe Guadalcanal. Au folosit 918 
proiectile de calibru 355 mm, au distrus 40 de avioane şi au închis temporar 
aerodromul. Când amiralul care era însărcinat cu aceste operaţiuni a protestat, 
argumentând că riscuri-le la care sunt supuse navele de luptă depăşesc 
câştigurile, 

Yamamoto a încheiat rapid discuţia spunându-i că va con-duce personal 
operaţiunile, dacă e necesar. Aceasta a fost misiunea în care navele de război 
japoneze au obţinut cel mai mare succes din timpul războiului. Cu aerodromul 
scos din funcţiune, Yamamoto a ordonat Flotei Combina-te să atace flota 
americană. 

Convoiul japonez a ajuns pe insulă în noaptea de 14 spre 15 octombrie. A fost 
precedat de două crucişătoare grele care, din nou, au bombardat aerodromul. 
Avioane lansate de pe două portavioane au asigurat acoperirea aeriană a 
transportului. Avioanele americane au reuşit într-adevăr să scufunde trei dintre 
cele şase transporturi, dar 4 500 de soldaţi şi două treimi din proviziile şi echi- 
pamentul lor au debarcat cu succes. In noaptea de 15 spre 

Yamamoto a susţinut ideea de a folosi nave de luptă pentru bombardarea 
aerodromului Henderson, de pe Guadalcanal, spre sfârşitul campaniei. Motivele 
lui rămân neclare, dar fără îndoială a fost vorba de lipsa generalizată de 
combustibil din zonele avansate şi de refuzul de a angaja nave de luptă, care 
erau ţinute în rezervă pentru bătălia decisivă. În cele din urmă, au fost folosite 
nave din clasa Kongo, de care se putea dispersa. In imagine este nava Hiei, în 
1942, înainte de a fi trimisă într-o misiune de bombardament şi apoi scufundată 
în noiembrie 1942. 

16 octombrie Yamamoto a păstrat în continuare presiu-nea cu un alt 
bombardament de crucişătoare şi a mai fă-cut câteva transporturi cu ajutorul 
distrugătoarelor. 

După mai multe amânări, armata terestră a lansat ofensiva pe 24 octombrie. 
Atacul principal al japonezilor a venit, în sfârşit, în noaptea de 25 spre 26 
octombrie. Deşi ar fi putut să fie o victorie, toate atacurile au fost respinse cu 
pierderi mari. Simultan cu atacul terestru, Yamamoto a plănuit cea mai amplă 
operaţiune navală de până atunci, pentru a contracara şi a învinge orice forţă 
navală americană care ar fi operat în sprijinul puşcaşilor 

Forţa japoneză de portavioane a avut cele mai bune rezultate din război în 
timpul bătăliei de la Santa Cruz, pe 26 octombrie 1942. In această imagine, un 
atac bine coordonat dat de bombardiere în picaj şi avioane-torpilor avariază grav 
portavionul Hornet, care ulterior avea să se scufunde. 

marini. Flota Combinată plecase de la Truk pe 11 octom-brie. Yamamoto 
exercita control absolut de la bordul lui Yamato, care rămăsese ancorat în laguna 
Truk. Forţa prin-cipală era alcătuită din patru nave de luptă, patru porta-vioane, 
nouă crucişătoare şi 25 de distrugătoare. În plus, Flota 8 a lui Mikawa venea şi 
ea cu patru crucişătoare şi 16 distrugătoare. După acţiunile navale preliminare, 


pe 25 octombrie Yamamoto a dat ordin Flotei Combi-nate să strângă rândurile şi 
să-i distrugă pe americani. 

Bătălia de la Santa Cruz, care a avut loc pe 26 octom-brie, a fost cea de-a 
patra ciocnire cu portavioane din răz-boi. A fost cea mai mare victorie a lui 
Yamamoto asupra 

Portavionul Enterprise, atacat pe 26 octombrie 1942, în timpul bătăliei de la 
Santa Cruz. Portavionul a fost avariat, dar a reuşit să scape şi a jucat un rol 
esenţial în faza decisivă a campaniei de la Guadalcanal, din noiembrie. 

Naval History and Heritage Command 

marinei americane, în afară de Pearl Harbor. Piloții japo-nezi au scufundat un 
portavion american, Hornet, şi au pretins că toate cele trei portavioane pe care 
ei le credeau prezente în zonă au fost scufundate. De fapt, Enterprise fusese 
doar avariată, şi reuşise din nou să scape. Yama-moto le-a ordonat subordonaţilor 
săi să pună la punct o bătălie de noapte ca să îi termine pe americani, numai că 
flota japoneză a trebuit să revină la Truk pe 30 octom-brie din cauza lipsei de 
combustibil. Pierderile înregis-trate de americani au fost mari, dar japonezii 
fuseseră nevoiţi să se întoarcă, grupurile de aviaţie fuseseră deci-mate şi două 
dintre portavioane suferiseră avarii impor-tante. Aceste pierderi au făcut din 
Santa Cruz o victorie ă la Pyrrhus pentru japonezi şi l-au determinat pe Yama- 
moto să se oprească. 

Campania a ajuns la punctul culminant în noiembrie. Flota Combinată a 
plănuit un alt efort masiv de întărire a trupelor de pe insulă. Se avea în vedere 
un atac identic ce-lui din octombrie. Un convoi şi mai mare trebuia să fie pre- 
cedat de un atac aerian devastator asupra aerodromului. In noaptea de dinaintea 
debarcării convoiului, un bombar-dament efectuat de nave de luptă trebuia să 
neutralizeze aerodromul. Convoiul avea să aducă rezervele şi tunurile grele 
necesare pentru scoaterea definitivă din funcţie a ae-rodromului. Flota 
Combinată era sigură că balanţa forţelor navale se înclinase în favoarea ei după 
marea victorie de la Santa Cruz. Numai că şi americanii îşi adunaseră toate 
forţele disponibile pentru această a doua rundă. 

Misiunea de a bombarda aerodromul a fost încredin-ţată unei forţe alcătuite 
din două cuirasate, un cruci-şător şi unsprezece distrugătoare, care au plecat din 
Truk în noaptea de 12 noiembrie. Tentativa de atac a fost 

dejucată de o forţă americană mai mică, alcătuită din cinci crucişătoare şi opt 
distrugătoare, care i-au interceptat pe japonezi forţându-i să intre într-o bătălie 
nocturnă de la mică distanţă. Pierderile au fost mari de ambele părţi. Nava de 
luptă Hiei a fost avariată, venirea dimineţii gă-sind-o plutind în derivă în apele 
din jurul insulei Guadal-canal. În loc să pună la punct un alt plan de neutralizare 
a aerodromului, Yamamoto şi statul său major au petrecut 

Avioane de vânătoare A6M „Zero“ pe unul dintre aerodromurile din Rabaul. 
Avioanele de aici au dus greul ofensivei aeriene japoneze asupra aeroportului 


Henderson din Guadalcanal, desfăşurată între august 1942 şi ianuarie 1943. 
Ofensiva a fost până la urmă una nereuşită, MIJ pierzând aici peste 500 de 
avioane cu decolare de la sol, alături de echipajele lor foarte bine pregătite. 
O lovitură serioasă pentru capacitatea MIJ de a desfăşura forţe aeriene din baze 
terestre. 

Juzo Nakamura prin Lansdale Research Associates 

Ora destinului 

Isoroku Yamamoto - Mark Stille - ebook-104 

Isoroku Yamamoto 

104 

aproape toată noaptea de 13 noiembrie discutând despre cum să salveze nava 
Hiei. Yamamoto a decis că ea trebuie să fie lăsată acolo, ca să atragă forţele 
aeriene americane care altfel s-ar îndrepta asupra convoiului. 

Yamamoto a mutat ziua preconizată pentru sosirea convoiului pe 14 noiembrie 
şi a adunat o altă forţă pen-tru a încerca un nou bombardament. Aceasta avea 
doar un cuirasat, un crucişător mare şi un distrugător ca es-cortă. Mai erau 
disponibile şi alte nave de luptă, dar aces-tea nu au fost angajate. Tentativa lor a 
fost întâmpinată de cele mai recente achiziţii americane de suprafaţă din 
Pacific - două nave de luptă moderne. După o altă noap-te de luptă crâncenă (14 
spre 15 noiembrie), japonezii au fost respinşi din nou. În primul duel între 
cuirasate din războiul din Pacific, japonezii au pierdut nava Kirishima. 

Bătăliile nocturne din luna noiembrie, cunoscute ca „prima şi a doua bătălie 
navală de la Guadalcanal“, au fost evenimentele decisive ale acestei campanii. 
Americanii reuşiseră să-şi aducă rezerve şi întăriri în timpul luptelor. Cu toate 
eforturile lor, japonezii nu au putut să aducă de-cât 2 000 de soldaţi şi puţine 
provizii. Toate cele zece nave de transport ale convoiului au fost distruse, 
întrucât avi-oanele americane au reuşit să intervină, aerodromul nefi-ind anihilat. 
Pierderile navale erau mari în ambele tabere. Americanii au pierdut două 
crucişătoare, şapte distrugă-toare scufundate şi multe alte nave avariate. 
Japonezii au pierdut două cuirasate, un crucişător greu şi trei distrugă-toare. În 
final, înfrângerea japonezilor a fost cauzată mai degrabă de timiditatea acţiunilor 
decât de faptul că ar fi fost depăşiţi militar şi strategic. Convoiul nu a fost spriji- 
nit, fiind astfel pierdut. Yamamoto ratase din nou ocazia să-şi adune forţele 
superioare pentru un atac decisiv. 

Bătălia e pierdută 

O bătălie de uzură era prea mult pentru Cartierul Gene-ral Imperial Suprem. 
Pe 4 ianuarie, Departamentul Ma-rinei i-a dat instrucţiuni lui Yamamoto să 
pregătească retragerea trupelor rămase la Guadalcanal. Această în-frângere 
majoră era o mare lovitură pentru Yamamoto şi MIJ. În acelaşi timp, Yamamoto a 
mai primit sarcina să întărească defensiva avanposturilor deţinute în zona 
centrală şi de nord a insulelor Solomon şi în Noua Gui-nee. În ciuda suspiciunilor 
pe care le avea armata teres-tră că MI] îi va abandona la Guadalcanal, Yamamoto 
şi Flota Combinată au făcut toate eforturile pentru a-i scoate de acolo pe cei 
rămaşi. Operaţiunea de evacuare, 

Ultima suflare la Guadalcanal 


Ultima tentativă de amploare a japonezilor de a aduce întăriri la Guadalcanal 
s-a făcut la jumătatea lunii noiembrie. Yamamoto a organizat un convoi mare, de 
unsprezece nave de transport, pentru a trimite întăririle sub escorta flotei de 
distrugătoare aflate sub comanda contraamiralului Tanaka Raizo. Cum 
aerodromul de pe Guadalcanal nu fusese neutralizat, convoiul a fost atacat pe 14 
noiembrie în apele din nord-vestul insulei Guadalcanal. La scurt timp după 
aceea, şapte dintre cele unsprezece transportoare au fost scufundate sau forţate 
să se retragă. Yamamoto i-a ordonat lui Tanaka să ia toate măsurile ca toate cele 
patru nave rămase să fie eşuate voit pe insulă. In această ilustrație este înfăţişat 
transportorul Kinugawa Maru, pus pe uscat în dimineaţa zilei de 15 noiembrie, 
atacat de bombardiere americane în picaj Dauntless. Eşecul convoiului din 
noiembrie a însemnat pentru japonezi pierderea bătăliei pentru Guadalcanal. 

stabilită pentru sfârşitul lunii ianuarie, a fost atent plă-nuită şi prevedea trei 
runde de transport cu distrugătoa-re. Yamamoto a anticipat că ar putea să piardă 
jumătate dintre forţele angajate şi că numai o treime dintre soldaţii garnizoanei 
aveau să fie salvaţi. 

Primul transport de evacuare s-a făcut pe 1 februa-rie, cu douăzeci de 
distrugătoare. Al doilea transport s-a făcut pe 4 februarie, tot cu douăzeci de 
distrugătoare. Al treilea s-a făcut pe 7 februarie cu optsprezece distrugă-toare. 
Operaţiunea a fost un succes şi, conform unor surse 

Obiectivul vizitei lui Yamamoto la Rabaul era să conducă personal 
operaţiunile şi să ridice moralul pentru operaţiunea I-Go-Sakusen. Aici, 
Yamamoto, magnific în costumul său alb, se adresează piloților la Rabaul, 
înaintea unei misiuni. 

credibile, se pare că au fost salvaţi 10 652 de soldaţi, ex-trem de slăbiţi. 
Japonezii nu au pierdut decât un distrugă-tor. Ei au atribuit succesul operaţiunii 
planificării atente, îndrăznelii de care au dat dovadă forţele de evacuare şi 
acoperirii aeriene adecvate. Nu putem să nu ne întrebăm de ce acest nivel de 
angajare nu s-a manifestat şi atunci când balanţa bătăliei era încă echilibrată. 

Pe 11 februarie, Yamamoto şi-a schimbat nava-ami-ral, Yamato, cu sora ei 
geamănă, Musashi. Insula Guadal-canal fiind acum pierdută, atenţia s-a mutat 
spre centrul Insulelor Solomon şi spre Noua Guinee. Ca un alt semn al schimbării 
norocului pentru japonezi, în timpul bătăliei din Marea Bismarck, din 2-4 martie, 
un atac aerian aliat a distrus un convoi japonez care încerca să mute trupe din 
Rabaul pe Lae, în Noua Guinee. Ca să redreseze poziţiile tot mai şubrede din 


Insulele Solomon, Yamamoto a pus 

Yamamoto priveşte un avion de vânătoare A6M „Zero“ care decolează în 
timpul operațiunii I-Go-Sakusen, în care erau prevăzute patru atacuri 
importante. În prima etapă, 67 de bombardiere în picaj şi avioane-torpilor, 
escortate de 110 avioane de vânătoare, trebuiau să atace navele de transport din 
jurul insulei Guadalcanal. 

Juzo Nakamura prin Lansdale Research Associates 

la punct un plan de atac aerian masiv, comandat de el per-sonal, atac ce 
urmărea să suprime puterea aliată din re-giune, care devenea tot mai mare. 
A deplasat la Rabaul grupurile de aviaţie ale celor patru portavioane din Flo-ta 
Combinată, 160 de aeronave - pentru a se alătura ce-lorlalte 190 de avioane din 
Flotila 11 Aeriană. Astfel, forţa aeriană japoneză totaliza acum circa 350 de 
avioa-ne. Pe 3 aprilie a plecat şi Yamamoto la Rabaul, pentru a-şi stabili acolo 
cartierul general. Ofensiva aeriană a avut numele de cod operaţiunea I-Go- 
Sakusen şi presupunea 

Cuirasatul japonez Musashi părăsind Bruneiul în 1944 pentru bătălia de la 
golful Leyte. 

patru atacuri masive asupra poziţiilor Aliaților de la Guadalcanal (7 aprilie), 
Buna (11 aprilie), Port Moresby (12 aprilie) şi Milne Bay (14 aprilie). Piloții 
japonezi au pretins că au avut mari succese în doborârea avioanelor de 
vânătoare sau în atacarea navelor de transport aliate. Yamamoto a luat de bune 
aceste declaraţii. El a conchis că operaţiunea a fost un succes şi a ordonat 
încetarea ei pe 16 aprilie. În realitate, nu se obținuse mai nimic, iar pierderile 
japonezilor erau mai mari decât cele suferite de Aliați. Este greu de înţeles cum 
a crezut Yamamoto că ar putea restabili echilibrul de forţe în regiune cu doar 
patru atacuri, mai ales după prestaţia jalnică a MIJ în timpul campaniei de la 
Guadalcanal. Ca o ironie, la numai câteva zile după ce ordonase încheierea 
ofensivei aeriene, avio-nul în care se afla Yamamoto a fost doborât de un avion 
american lansat de pe un aerodrom pe care el era convins că îl distrusese. 

Într-un fel, nici nu a contat care dintre amiralii americani i-au fost adversari 
lui Yamamoto, atâta timp cât acesta avea un minim nivel de competenţă 
profesională. Aşa cum ştia şi Yamamoto, Statele Unite aveau potenţialul de a 
învinge MIJ într-un război prelungit. Chiar şi cu succesele iniţiale obţinute de 
japonezi şi cu distrugeri-le suferite în urma atacului de la Pearl Harbor, 
pierderile Flotei Pacificului erau în cele din urmă nesemnificative, dacă erau 
plasate în contextul producţiei navale ameri-cane din timpul războiului. In acea 
perioadă, marina SUA a comandat 18 portavioane de flotilă, nouă portavioa-ne 


uşoare şi 77 de portavioane de escortă; opt cuirasa-te, 13 crucişătoare grele şi 
33 crucişătoare uşoare; 349 de distrugătoare, 420 de distrugătoare de escortă şi 
203 sub-marine. În comparaţie, japonezii au mai construit cinci portavioane de 
flotilă, şase portavioane uşoare şi patru portavioane de escortă; două cuirasate, 
cinci crucişătoare uşoare şi nici măcar unul greu, 32 de distrugătoare, 32 de 
distrugătoare de escortă şi circa 100 de submarine. In ca-litate de comandant al 
Flotei Combinate, Yamamoto juca o carte necâştigătoare. Singura speranţă de 
victorie se baza pe negocierea unei păci înainte ca sporirea drama-tică a 
producţiei americane de nave să copleşească MIJ. 

În afară de acest avantaj numeric, marina SUA a avut norocul să deţină o 
mulţime de comandanţi deosebiți. Pri-mul adversar pe care l-a avut Yamamoto a 
fost Chester William Nimitz. Nimitz a preluat comanda Flotei Paci-ficului pe 31 
decembrie 1941, după dezastrul de la Pearl Harbor. A fost ales de preşedintele 
Roosevelt, care îl re-marcase pe Nimitz în timpul anilor petrecuţi de acesta la 
Washington. Ca şi Yamamoto, Nimitz era văzut de mulţi ofiţeri din marina SUA ca 
un amiral politic, iar numirea lui 

Yamamoto salută avioanele de vânătoare din Grupul Aerian 204 care îşi iau 
zborul de pe aerodromul din Rabaul. În spatele lui este şeful de stat major al 
Flotei Combinate, viceamiralul Ugaki. În etapa a doua a operaţiunii I-Go- 
Sakusen, japonezii au atacat ţinte din Noua Guinee, dar, contrar afirmațiilor 
făcute de piloţii japonezi, pierderile înregistrate de Aliați în nave de luptă şi 
aeronave au fost uşoare. 

Robert C. Mikesh prin Lansdale Research Associates 

nu a fost prea bine primită de ceilalţi ofiţeri superiori, mai ales din cauza 
vechimii sale relativ mici. După ce a absolvit în 1905 la Annapolis, Nimitz a servit 
mai întâi pe subma-rine şi abia apoi pe crucişătoare şi cuirasate. Spre deosebi-re 
de Yamamoto, nu avea nici o legătură cu aviația. 

Dacă Yamamoto avea o mare charismă personală, Nimitz emana un aer rece şi 
autoritar care inspira încre-dere. Cu toate că în trecut servise pe submarine, 
pentru ca mai apoi să fie ofiţer pe nave de suprafaţă, nu era con-siderat o 
persoană care să favorizeze vreuna dintre aces-te facţiuni concurente din 
marină. Era perceput ca un bun administrator şi avea un anumit optimism, care 
a şi fost pus la încercare de cum a ajuns în Hawaii. Spre deosebire de Yamamoto, 
Nimitz avea o abilitate uimitoare de a selec-ta lideri buni (deşi trebuie să 
recunoaştem că Yamamoto nu avea aceeaşi libertate de a-şi alege oamenii ca 
Nimitz). Nimitz îi lăsa pe talentaţii lui subordonați să-şi facă trea-ba. Nici 
Yamamoto nu se băga în treburile subordonaţilor, ba uneori avea o implicare 
minimă în procesul de planifi-care. Dar acest fapt se datora sistemului de 
organizare a MIJ, nereflectând neapărat personalitatea lui Yamamoto. În schimb, 
Nimitz participa activ la planificare, analizând atent şi comentând fiecare schiţă 


de plan. 

Calitățile care făceau din Nimitz un adversar formida-bil pentru Yamamoto şi 
pentru oricare alt comandant ja-ponez erau agresivitatea şi flerul său strategic. 
Natura lui agresivă a fost demonstrată încă de la începutul războiu-lui, când a 
condus o serie de raiduri lansate de pe porta-vioane asupra insulelor Gilbert, 
Marshall şi apoi asupra insulelor Wake şi Marcus. Cel mai mare raid care a avut 
loc sub comanda lui (deşi nu se poate spune că a fost ideea lui) a fost cel din 
aprilie 1942, când portavioanele Enterprise 

şi Hornet s-au apropiat la numai 620 de mile de Japonia, ca să lanseze 16 
bombardiere B-25 pentru a ataca Tokyo şi alte trei oraşe. O legendă care încă 
persistă legată de aceas-tă operaţiune este că raidul de la Tokyo l-a ajutat pe 
Yama-moto să-şi impună planul pentru operaţiunea Midway. Totuşi, aşa cum am 
văzut, planul fusese deja aprobat cu unsprezece zile înainte ca prima bombă să 
cadă în Tokyo. Indiscutabil însă, raidul a fost o mişcare îndrăzneață, care l-a 
făcut pe Yamamoto să se simtă profund umilit. Orice împotrivire care ar mai fi 
existat la plănuita sa operaţiune Midway a dispărut complet în urma acestui atac 
suferit de japonezi chiar la ei acasă. 

Pe lângă funcţia de comandant al Flotei Pacificului, în aprilie 1942 Nimitz a 
fost numit şi comandant suprem al Zonei Oceanul Pacific (în care erau incluse 
zone din Pacificul de Nord, Pacificul Central şi Pacificul de Sud). Acest lucru îi 
dădea lui Nimitz o responsabilitate geogra-fică largă şi îl plasa direct în calea 
ultimelor operaţiuni ofensive puse la cale de Yamamoto. Noul post de coman-dă 
primit de Nimitz avea şi o parte oarecum confuză, deoarece Nimitz nu avea de 
fapt control direct asupra operaţiunilor din Pacificul de Sud. Dacă acest lucru se 
în-tâmpla în centrul şi în nordul Pacificului, nu la fel era şi în sud, unde fusese 
numit comandant viceamiralul Robert Ghormley, care avea în subordine zona şi 
trupele din Pacificul de Sud. Totuşi, cum Ghormley nu se afla la post în mai 1942, 
atunci când japonezii au lansat ofen-siva din Marea Coralilor, tot Nimitz a fost cel 
care şi-a exercitat autoritatea directă. 

Ca răspuns la avertismentele venite de la criptografii săi, Nimitz a început să- 
şi întărească forţele din Pacificul de Sud. La mijlocul lunii februarie s-a constituit 
o forţă 

operativă care unifica atât portavioanele Yorktown şi Lexington, abia revenit 
în regiune, cât şi navele care le în-soţeau. În pregătire pentru viitoarea bătălie, 
pe 22 aprilie Nimitz şi-a transmis ordinele către comandantul aflat în regiune, 
contraamiralul Jack Fletcher. Este important de observat că el i-a comunicat lui 
Fletcher care sunt obiecti-vele, dar nu i-a spus cum să le realizeze, acest lucru 
rămâ-nând la latitudinea lui Fletcher. 

Nimitz nu se temea să rişte dacă simţea vreo oportuni-tate de a provoca 
pierderi serioase japonezilor. În câteva întâlniri care au avut loc în perioada 25- 
27 aprilie cu co-mandantul flotei SUA, amiralul Ernest King, el a propus o 


mişcare îndrăzneață: detaşarea tuturor portavioanelor care protejau Pacificul 
Central şi Insulele Hawaii în Paci-ficul de Sud, pentru a declanşa o bătălie masivă 
cu porta-vioane. Nimitz era de părere că Port Moresby este numai primul dintre 
obiectivele japonezilor în Pacificul de Sud. Propunerea lui Nimitz a fost aprobată, 
dar a doua pere-che de portavioane nu a reuşit să ajungă în zona unde se dădea 
bătălia din Marea Coralilor decât la mijlocul lunii mai (după ce se terminase). 
Dacă Yamamoto îşi disipa-se puterea de atac pe tot Pacificul, Nimitz era pregătit 
să comaseze toate forţele pe care le avea la dispoziţie. Deşi portavioanele 
Enterprise şi Hornet au ajuns târziu, celelal-te două, aflate deja în Marea 
Coralilor, au administrat o înfrângere dură japonezilor. 

Midway a fost cea mai mare victorie a lui Nimitz. A fost bătălia lui de la bun 
început. El l-a convins pe King că Midway va fi ţinta iminentei ofensive japoneze 
şi a an-gajat toate navele şi avioanele disponibile pentru acest plan. Pe tot 
parcursul bătăliei, Nimitz a păstrat „contro-lul tactic extins“ asupra teatrului de 
operaţiuni. În ciuda 

legendelor, decizia lui Nimitz de a ataca puternica Flotă Combinată a lui 
Yamamoto la Midway nu a fost un risc disperat în faţa unei situaţii imposibile, ci 
un plan bine calculat, care avea potenţialul să provoace mari pierderi forţelor 
japoneze. Nimitz deţinea multe informaţii des-pre intenţiile şi puterea japonezilor 
datorită criptografi-lor săi, dar aceste informaţii nu erau atât de complete pe cât 
s-a crezut până acum. Oricum, Nimitz a profitat de oportunitatea de a conduce o 
operaţiune majoră a flotei 

Amiralul Chester Nimitz pe Midway, după bătălie. Midway a fost victoria sa 
personală din timpul războiului şi a demonstrat că este la fel de agresiv ca 
Yamamoto, dar că este avantajat de o inteligenţă superioară şi de activitatea 
mult mai bună a ofiţerilor din statul major. 

Naval History and Heritage Command 

împotriva trupelor lui Yamamoto, chiar dacă avea în faţă o forţă mai mare 
decât a sa. 

Nimitz ştia că atacul de la Midway va avea loc în pri-ma săptămână din iunie. 
Pentru a se pregăti, el a detaşat toate cele trei portavioane disponibile, inclusiv 
Yorktown, care fusese reparat în grabă după bătălia din Marea Cora-lilor, şi a 
umplut atolul Midway cu avioane de vânătoare, de patrulă şi bombardiere. 
Puterea aeriană pe care o alo-case Nimitz - 348 de aeronave - depăşea cu mult 
forţa lui Yamamoto - 248 de aeronave. Deşi King îl îndemna mereu să angajeze 
agresiv navele de luptă din Flota Paci-ficului, Nimitz a decis că aceste nave de 
luptă lente nu aveau ce căuta în planul său de luptă şi le-a ţinut la adă-post, pe 
Coasta de Vest. Spre deosebire de el, Yamamoto, presupus susţinător al aviaţiei, 
a acordat un rol central în această operaţiune cuirasatelor Flotei Combinate. 

Şi mai important, Nimitz ştia că punctul său forte sunt portavioanele rămase. 
I-a informat pe Fletcher şi pe con-traamiralul Raymond Spruance, comandanții 


din zonă, să nu-şi rişte portavioanele, chiar dacă japonezii ajung să debarce pe 
Midway. Deşi era pregătit să-şi poziţioneze portavioanele lui preţioase într-un 
punct din care puteau să provoace pagube maxime japonezilor nebănuitori, nu 
voia să le pună în pericol inutil. 

Pe scurt, Nimitz a evaluat situaţia de la Midway cu mai multă corectitudine şi 
claritate decât Yamamoto. Este adevărat că Nimitz primea mult mai multe 
informaţii de la serviciile secrete, dar şi că a ştiut să le folosească foar-te bine în 
avantajul său. Spre deosebire de el, Yamamoto nu avea aproape deloc informaţii 
credibile şi încerca să completeze lipsurile cu presupuneri, care s-au dovedit 
greşite. Dacă Nimitz era pregătit să lupte într-o bătălie 

modernă, bazată pe aviaţie şi pe mişcările rapide ale por-tavioanelor, 
Yamamoto dorea să folosească elaboratele planuri de bătălie utilizate de MIJ 
înainte de război, pla-nuri care presupuneau mari bătălii decisive în care por- 
tavioanele nu aveau decât rol de sprijin. Nimitz era un amiral modern. Nu simţea 
nevoia să-şi exercite comanda de pe mare, ci rămânea la mal, unde avea 
comunicaţii mai bune şi de unde îşi putea coordona cel mai eficient tru-pele. 
Yamamoto nu şi-a mutat cartierul general pe uscat, preferând abordarea 
tradiţională de transformare a unei nave de luptă în navă-amiral. 

După Midway, Nimitz a fost mai rapid în preluarea iniţiativei. A insistat pe 
lângă King şi a adunat o forţă de invazie amplă pentru a cuceri Guadalcanal şi 
Tulagi, blo-când eficient orice mişcare a japonezilor în Pacificul de Sud, şi a făcut 
astfel primul pas în planul lui King de a recupera Rabaul. Bătălia pentru 
Guadalcanal a fost o bă-tălie pentru aerodromul insulei, iar Yamamoto a fost me- 
reu cu un pas în urmă. Nimitz a reuşit să aloce destule forţe aeriene, navale şi 
terestre pentru a păstra aerodro-mul operaţional. Posesia aerodromului însemna 
contro-lul apelor din jur în timpul zilei, iar acest lucru era necesar pentru 
sprijinirea adecvată a garnizoanei. Yamamoto şi-a dat seama în final de acest 
lucru, dar nici măcar atunci nu a angajat suficiente forţe pentru a se asigura că 
aerodro-mul este neutralizat pe o perioadă lungă. 

Atunci când era cazul, Nimitz putea fi dur cu sub-ordonaţii lui. Comandantul 
forţelor de la Guadalcanal a fost Ghormley, care conducea campania de la 
cartierul său general stabilit la Noumea; Ghormley era o sursă de pesi-mism şi 
de indecizie. La sfârşitul lui septembrie, Nimitz l-a vizitat la Noumea şi apoi a 
zburat la Guadalcanal să îi 

viziteze pe puşcaşii marini. Contrastul dintre pesimismul lui Ghormley şi 
hotărârea puşcaşilor marini de pe insulă era izbitor. Nimitz a decis că Ghormley 
trebuie să plece. În locul lui l-a numit pe viceamiralul William Halsey, pe 18 
octombrie. A fost o alegere inspirată. 

Sosirea lui Halsey a avut un efect galvanizator asu-pra moralului americanilor. 
El era hotărât să îi sprijine pe puşcaşii marini cu tot ce avea. Dacă i se putea 
imputa ceva lui Halsey, acest lucru ar fi putut fi tocmai agresivitatea excesivă, 


dar, din fericire, momentul era unul cum nu se putea mai potrivit pentru 
agresivitate. Spre deosebire de Yamamoto, care ţinea cu grijă în rezervă o mare 
parte din Flota Combinată, Nimitz a trimis tot ce avea la dispoziţie în Pacificul de 
Sud, iar Halsey a angajat aceste forţe fără nici o rezervă. Devotamentul lui 
Halsey pentru puşcaşii marini nu putea fi pus la îndoială, şi nici abilitatea lui de a 
lua decizii curajoase. În bătălia de la Santa Cruz, el a tri-mis cele două 
portavioane pe care le avea la dispoziţie să înfrunte cele patru cu care venise 
Yamamoto, rezultatul fiind respingerea atacului japonez. 

În momentul în care campania intrase în faza decisi-vă, în noiembrie, Halsey 
nu mai avea decât un portavion (avariatul Enterprise), două cuirasate, patru 
crucişătoare grele, patru crucişătoare uşoare şi 22 de distrugătoare. A ştiut că 
bătălia se va decide în următoarele două săp-tămâni, atunci când japonezii au 
organizat un alt mare convoi de transport pentru întărirea garnizoanei de pe 
insulă. Deşi era depăşit serios ca forţă de Yamamoto, Halsey nu s-a dat în lături 
şi a angajat în luptă toa-te trupele disponibile. Când Yamamoto a trimis o forţă 
alcătuită din nave de luptă pentru atacarea aerodromu-lui, Halsey a trimis 
împotriva acesteia crucişătoarele. 

Pierderile suferite de americani au fost grele, dar aero-dromul a fost salvat de 
la distrugere. Cea mai bună deci-zie luată de Halsey a fost să trimită în noaptea 
de 14 spre 15 noiembrie cele două cuirasate pe care le mai avea ca să salveze 
aerodromul în faţa unei noi tentative de bom-bardament. A fost momentul decisiv 
al întregii campa-nii. Decizia riscantă de a trimite nave de luptă pe timp de 
noapte în ape aflate în afara controlului direct a dus la victorie şi din nou 
aerodromul a fost salvat de la un bom-bardament devastator. În antiteză, deşi 
promisese că va veni personal cu Yamato la Guadalcanal, dacă va fi ne-voie, 
Yamamoto nu a riscat niciodată să trimită cele mai moderne nave de luptă în 
apele din jurul insulei. 

Atunci când Yamamoto a trimis un convoi mare la Guadalcanal, în noiembrie, 
Halsey a reuşit să îl distrugă folosind atât avioane de pe avariatul Enterprise, 
care se afla departe de raza de acţiune a japonezilor, cât şi avioa-ne care aveau 
baza pe insulă şi decolau de pe aerodromul acesteia. Faptul că Halsey şi-a dat 
seama că aerodromul este cheia victoriei l-a ajutat enorm. 

Nimitz nu s-a dat niciodată înapoi de la riscuri calcu-late. Atunci când 
criptografii i-au înmânat programul de inspecții pe care îl avea Yamamoto în 
aprilie 1943, nu a ezitat să îi ordone lui Halsey „lermină-l pe Yamamoto“. 

După încheierea ostilităţilor 

După încheierea operaţiunii I-Go-Sakusen, Yamamoto şi-a exprimat dorinţa de 
a face turul bazelor care se aflau în apropierea frontului, pentru a ridica moralul 
oamenilor staţionaţi acolo. Mai mulţi ofiţeri din statul său major au încercat să îl 
facă să se răzgândească, dar el nici nu a vrut să audă. Pe 13 aprilie, Flotila 11 
Aeriană a trimis mesajul cu vizitele prevăzute la câteva baze mici din nordul 
insu-lelor Solomon. Mesajul conţinea itinerarul precis pe care 

Yamamoto a murit când se afla la bordul unui astfel de avion, G4M „Betty“. 


În 1943, acesta era cel mai întâlnit aparat al MIJ, cu decolare de la sol. Era un 
bombardier cu rază lungă de acţiune, capabil să folosească atât bombe, cât şi 
torpile. Lipsa de blindaj şi rezervoarele de combustibil neprotejate au dus la 
pierderea multor aparate în timpul campaniei de la Guadalcanal. 

Lansdale Research Associates 

122 

Isoroku Yamamoto - Mark Stille - ebook-123 

123 

avea să îl urmeze Yamamoto în ziua de 18 aprilie: de la Ra-baul la baza 
aeriană Ballale la ora 8.00, apoi cu submari-nul la baza navală Shortland Island 
şi întoarcere la Ballale la ora 10.30. De la Ballale, Yamamoto trebuia să plece la 
ora 11.00, cu un avion, spre baza aeriană Buin. Dacă to-tul avea să decurgă 
conform planului, iar Yamamoto era cunoscut pentru punctualitatea sa, la ora 
15.40 trebuia să fie înapoi la Rabaul. 

Moartea lui Yamamoto _ 

Amiralul Yamamoto a fost ucis la numai 16 luni de la izbucnirea războiului. În 
ciuda avertismentelor, el a insistat să facă o vizită de inspecţie la poziţiile 
japoneze avansate din nordul Insulelor Solomon. Detaliile vizitei erau cunoscute 
de americani şi, cum traseul acesteia se găsea în limita razei de acţiune a 
avioanelor de vânătoare P-38 staționate la Guadalcanal, a fost organizată o 
operaţiune de interceptare. Scena din imagine ilustrează momentul în care 
avionul american localizează bombardierul G4M „Betty“ (1) la bordul căruia se 
afla Yamamoto, în dimi-neaţa zilei de 18 aprilie. Bombardierul face parte din 
unitatea 705 Kokutai şi poartă doar câteva însemne ale acesteia. Fiind o 
aeronavă nouă, camuflajul ei verde nu este şters aproape deloc. În spatele lui 
„Betty“ este avionul de vânătoare P-38G din Escadrila 339 Avioane de Vânătoare 
pilotat de locotenentul Rex Barber (2). „Betty“ încearcă să scape de Barber 
lăsându-se deasupra junglei din insula Bougainville. Barber nu a întâmpinat 
dificultăţi în doborârea avionului, dată fiind lipsa blindajului şi lipsa de protecţie 
a rezervoarelor de combustibil. În urma prăbuşirii avionului, toţi cei aflaţi la bord 
şi-au pierdut viaţa, inclusiv Yamamoto. A doua zi, trupul său a fost recuperat din 
junglă, iar cenuşa sa a ajuns în cele din urmă înapoi în Japonia. 

Aceleaşi informații, obținute în urma spargerii coduri-lor de comunicații 
japoneze, care i-au pus piedici lui Yama-moto tot timpul războiului aveau să ducă 
direct la moartea sa. Mesajul care conținea itinerarul său a fost interceptat şi 
decodificat de criptografii americani. Având în mână traseul exact al amiralului, 


americanii aveau acum opor-tunitatea de a-l ucide. Yamamoto avea o reputaţie 
atât de mare încât, chiar cu riscul ca un atac atât de precis să dez-văluie 
vulnerabilitatea codurilor japoneze, decizia lansării operaţiunii Vengeance 
(Răzbunarea) trebuia luată. 

Nimitz i-a ordonat lui Halsey să conducă operaţiu-nea. La rândul său, Halsey a 
încredinţat  responsabilitatea acțiunii  contraamiralului Marc  Mitscher, 
comandantul forţelor aeriene din Insulele Solomon. Având în vedere distanţa faţă 
de baza aeriană de pe Guadalcanal, singu-rele avioane de vânătoare americane 
care aveau raza de acţiune necesară pentru această misiune erau P-38 Light- 
ning, din cadrul forţelor aeriene ale armatei. Chiar şi aces-tea aveau nevoie de 
rezervoare speciale de combustibil. 

Optsprezece piloţi au fost selectaţi din cele două gru-puri de avioane de 
vânătoare P-38 staționate la baza din Guadalcanal. Paisprezece dintre aceştia 
trebuiau să ră-mână la 5 500-6 000 m ca să asigure acoperire contra avioanelor 
japoneze de vânătoare provenite de la baze-le aeriene din apropiere, în timp ce 
patru dintre cei mai buni piloţi au fost organizaţi într-o formaţiune specială care 
avea misiunea să doboare aeronava în care se afla Ya-mamoto. Atacul a fost 
programat pentru dimineaţa zilei de 18 aprilie, când Yamamoto avea să parcurgă 
prima eta-pă a inspecției sale. 

Conducătorul misiunii a fost maiorul John Mitchell, comandantul Escadrilei 
339 Avioane de Vânătoare. Ela 

decis detaliile atacului, el a planificat traseul şi, mai im-presionant decât 
orice, a reuşit să navigheze impeca-bil pe aproape 1 000 km deasupra oceanului, 
zburând la 15 m altitudine sau mai jos. După decolarea planificată la ora 7.20, 
momentul interceptării fusese stabilit pentru ora 9.30, la circa 60 km de insula 
Ballale. Dacă totul de-curgea bine, interceptarea zborului ar fi avut loc deasupra 
insulei Bougainville, chiar în timp ce avionul lui Yamamo-to s-ar fi apropiat de 
Ballale. 

Cea mai lungă misiune de interceptare din al Doi-lea Război Mondial a 
început, aşa cum fusese planificat, în dimineața zilei de 18 aprilie. Numai că 
unuia dintre 

Scaunul lui Yamamoto din avionul prăbuşit. Gaura din spătarul scaunului se 
potriveşte cu traiectoria loviturii fatale. Acum scaunul este expus în Japonia. 

George  Chandler/Second Yamamoto Mission Associates prin Lansdale 
Research Associates 

avioane i-a explodat un cauciuc în timp ce făcea mane-vre de decolare, iar 
altul a avut probleme la rezervorul de combustibil. Amândouă au fost obligate să 
abandoneze, şi amândouă erau avioane destinate atacului asupra aerona-vei lui 
Yamamoto. Alte două avioane de rezervă au primit ordin să le ia locul. În timp ce 
avioanele americane P-38 se apropiau de Bougainville, zborul a fost localizat 
aproa-pe de punctul în care se anticipase. Totuşi, în loc de un singur bombardier 


G4M „Betty“, în care trebuia să se afle 

După prăbuşirea avionului, garnizoana japoneză de pe Bougainville 
a improvizat un altar la locul catastrofei. In plan îndepărtat se poate vedea coada 
bombardierului „Betty“ şi numărul avionului - 323. Altarul se află şi astăzi în 
acelaşi loc. 

George  Chandler/Second Yamamoto Mission Associates prin Lansdale 
Research Associates 

Yamamoto, erau două. Şase avioane de vânătoare A6M „Zero“ asigurau 
escorta. Imediat, formațiunea de atac al-cătuită din cele patru avioane s-a repezit 
spre bombardie-rele care zburau la 1 400 m. Dar unul dintre avioanele din 
grupul de atac nu a reuşit să-şi arunce rezervorul de com-bustibil. Pilotul acestui 
avion, ca şi cel al aeronavei care îi asigura flancul au fost siliţi să abandoneze 
atacul, lăsând doar două avioane P-38 să atace cele două bombardiere. 

Bombardierul care îl ducea pe Yamamoto a observat apropierea avioanelor 
americane şi a coborât până dea-supra copacilor din jungla insulei Bougainville. 
Cele şase 

Cenuşa lui Isoroku Yamamoto, amiral al Marinei Imperiale Japoneze, este 
dusă de la bordul navei de luptă Musashi la Kisararu, Japonia, 23 mai 1943. 

Agawa, Hiroyuki, The Reluctant Admiral, Kodansha International, Tokyo, 
1979, p. 204 

avioane Zero din escortă au coborât şi ele de la altitudi-ne pentru a-i 
intercepta pe americani. Avionul pilotat de locotenentul-major Rex Barber a 
lansat primul atac când, înclinându-se mult spre dreapta, a mitraliat primul bom- 
bardier din spate. Bombardierul a început să fumege şi s-a îndreptat spre sud, 
pierzând viteză. S-a prăbuşit în apropiere de satul Aku din insula Bougainville. Al 
doilea bombardier a fost atacat de căpitanul Thomas Lanphier şi de piloţii 
celorlalte două aeronave, care avuseseră pro-bleme cu rezervorul de combustibil. 
Acest bombardier a fost observat prăbuşindu-se în apă în apropiere de Moila 
Point, între insulele Bougainville şi Shortland. 

Primul bombardier era cel care îl ducea pe Yamamoto. El stătea pe partea 
dreaptă a avionului, în spatele coman-dantului. Autopsia oficială a arătat că 
Yamamoto a fost lovit de două gloanţe; unul a intrat prin falcă şi a ieşit prin 
tâmpla dreaptă, iar celălalt în umăr. Loviturile l-au ucis pe Yamamoto înainte ca 
avionul să se prăbuşească. Japone-zii au reuşit să ajungă la epava avionului lui 
Yamamoto abia spre sfârşitul zilei următoare. Bombardierul s-a rupt în două la 
impact, coada a rămas aproape neatinsă, partea din faţă fiind însă strivită şi 
arsă. Printre cadavrele arun-cate din avion în momentul prăbuşirii se afla şi cel 
al lui Yamamoto, găsit la stânga fuzelajului, încă prins de sca-unul său cu centura 
de siguranţă. Locul prăbuşirii a fost transformat de japonezi într-un altar în 
timpul războiu-lui şi există şi azi pe Bougainville. 

Pe 20 aprilie, cadavrele au fost duse la Buin pentru autopsiere şi incinerare. 


De acolo, cenuşa a fost dusă la Rabaul pe 22 aprilie. Pe 23 aprilie, un hidroavion 
a trans-portat cenuşa la Truk, acolo unde era şi acum ancorată nava-amiral 
Musashi. Cenuşa lui Yamamoto a fost depusă 

în secret în cabina lui de pe navă. Musashi a plecat din Truk pe 17 mai şia 
ajuns în Japonia pe 21 mai. Abia atunci s-a făcut publică vestea despre moartea 
lui Yamamoto. 

Pe 5 iunie, la Tokyo au fost organizate funeralii de stat. Japonezii au estimat 
că un milion de oameni s-au aliniat de-a lungul drumului pe care era purtată 
cenuşa lui Yamamoto. O urnă cu cenuşă a fost îngropată alături de cea a 
amiralului Togo, primul mare erou al MIJ, învin-gătorul din lupta de la Tsushima 
din 1905. O altă urnă, cu cealaltă jumătate din cenuşa sa, a fost dusă acasă la 
Yamamoto, la Nagaoka, pe 7 iunie. Urna a fost îngro-pată în curtea unui mic 
templu budist alături de cenuşa 

Imagine a unei machete mari a bazei navale a SUA de la Pearl Harbor, Hawaii, 
construită de japonezi în 1941 pentru a-i ajuta la realizarea planului de atac 
împotriva bazei. 

U.S. Navy National Museum of Naval Aviation 

tatălui său adoptiv. Mormântul a fost marcat cu o simplă piatră pusă la 
căpătâi. 

Moartea lui Yamamoto a fost fără îndoială un şoc pen-tru marină şi pentru 
naţiune. Probabil că a zguduit mo-ralul militarilor şi al civililor, dar nu a avut 
consecinţe pe termen lung asupra luptei de supravieţuire duse de japo-nezi. 
Succesorul lui Yamamoto, amiralul Mineichi Koga, a fost ales cu mare grijă. Ela 
condus Flota Combinată fără mare succes, până la moartea sa din martie 1944, 
când a căzut cu avionul în Filipine. După moartea lui Yamamo-to, MIJ nu a mai 
înregistrat nici o victorie importantă. Predicţia lui Yamamoto legată de rezultatul 
unui război de lungă durată între Japonia şi Statele Unite s-a adeverit din plin, şi 
nici Yamamoto, nici vreun alt amiral japonez nu ar fi putut să împiedice acest 
deznodământ. 

Epava avionului lui Yamamoto fotografiată în 1988. Avionul a rămas la locul 
prăbuşirii, dar o aripă a acestuia a fost dusă în Japonia pentru a fi expusă. 
Vânătorii de suvenire au furat numărul de identificare, „323“, care era prezent 
pe stabilizatorul vertical. 

Dr. Charles Darby prin Lansdale Research Associates 

Modul de gândire 

Yamamoto a avut multe calităţi. Fără îndoială, era o per-soană foarte 
inteligentă. Biografia lui, scrisă de US Office of Naval Intelligence, l-a 
caracterizat ca „excepţional de capabil, puternic, un om care gândea rapid“. 
Contempo-ranii spuneau despre Yamamoto că avea o minte ascuţită ca briciul. 
Era un om curajos din punct de vedere moral, care nu şi-a compromis niciodată 


principiile profesiona-le. Mai presus de toate, Yamamoto avea calitatea rară de a 
lua decizii curajoase şi creative. Era un lucru destul de neobişnuit printre ofiţerii 
MIJ, şi, câteodată, se pare că reuşea să ducă această calitate la extrem. 
Personalita-tea sa era atât de neobişnuită, încât un fost coleg spunea că era 
„produsul unei mutații“. 

A fost un om care a detestat fastul. Conform mai multor surse, se pare că avea 
adesea manifestări senti-mentaliste. Se pare că, de câteva ori, a plâns când a fost 
informat despre moartea unor subordonați de-ai săi. Putea avea însă şi o latură 
dură, aşa cum s-a observat după reacţia pe care a avut-o în momentul în care a 
aflat despre decesul mai multor soldaţi în timpul unor antre-namente susţinute 
pe când era comandantul Diviziei 1 Portavioane. În legătură cu acele decese, ela 
făcut urmă-toarea afirmaţie: „Flota noastră aeriană suferă compa-rativ cu forţele 
aeriene din marina altor state. Japonia 

133 

Isoroku Yamamoto - Mark Stille - ebook-134 

Isoroku Yamamoto 

134 

nu are la dispoziţie destul timp pentru a le ajunge din urmă. Trebuie să 
acceptăm preţul pregătirii intensive. Eu consider că moartea în timpul 
antrenamentelor este una eroică“. 

Părerea unanimă este că Yamamoto era un om cha-rismatic. Avea abilitatea de 
a ajunge la inima tuturor subordonaţilor săi, indiferent de grad. Cum spunea 
unul dintre ofiţerii săi de la Flota Combinată, „preocuparea lui pentru 
subordonați atingea inima fiecărui marinar şi toţi erau gata să moară pentru el. 
Forţa lui de conducă-tor ajungea până la cel mai jos nivel al marinei şi inspi-ra 
fiecare soldat. Sub comanda lui nu a existat niciodată vreo şovăială“. 

Yamamoto era perspicace şi, câteodată, remarca-bil de vizionar. Acest fapt 
este dovedit de cuvintele sale din 1936 în legătură cu felul în care avea să se 
poarte un eventual război în zona Pacificului: „Aşa cum văd eu lu-crurile, 
operaţiunile navale din viitor vor însemna cap-turarea unei insule, construirea 
unui aerodrom într-un timp cât mai scurt - în jur de o săptămână sau aşa ceva -, 
instalarea unor unităţi de aviaţie şi folosirea lor pentru a câştiga control aerian şi 
de suprafaţă asupra următoarei porţiuni de ocean“. Viziunea lui asupra utilității 
pe timp de război a navelor de luptă MIJ este exprimată concis şi relevant în 
acest comentariu făcut înainte de război: „Ele sunt ca acele papirusuri religioase, 
frumos desenate, pe care bătrânii le puneau pe pereţi - sunt o chestiune de 
credinţă, nu o realitate“. 

Părerile lui despre Statele Unite erau bine cunoscu-te, opoziţia lui faţă de un 
război cu americanii fiind bine atestată. Aceste păreri se pot observa în rândurile 
pe care i le adresa lui Nagano pe 29 septembrie 1941: 

Este clar că un război americano-japonez va deveni unul de lungă durată. 
Atâta timp cât balanţa războiului va în-clina în favoarea noastră, Statele Unite nu 
vor înceta lup-ta. In consecinţă, războiul va continua mulţi ani, timp în care 
resursele militare vor fi epuizate, navele şi armele vor fi avariate şi vor putea fi 
înlocuite doar cu mari dificultăţi. Până la urmă nu le vom mai putea ţine piept 


[Statelor Unite]. Din cauza războiului, poporul va sărăci ... şi nu e greu să-ţi 
imaginezi [că] situaţia va scăpa de sub control. Nu trebuie să pornim un război 
când sunt atât de puţine şanse de succes. 

Altă fotografie cu epava avionului lui Yamamoto din jungla din Bougainville, 
făcută în 1988. După atac s-a iscat o controversă între piloţii americani, fiecare 
dintre ei pretinzând că a doborât bombardierul în care se afla Yamamoto. 
Când epava aeronavei a fost inspectată, s-a observat că singura lovitură era 
în spatele acesteia, fapt care susţine afirmaţia lui Barber că a doborât avionul. 

Dr. Charles Darby prin Lansdale Research Associates 

Deşi Yamamoto pare să fie unul dintre puţinii ofiţeri superiori japonezi care au 
înţeles rezultatul final aproa-pe cert al unui război cu Statele Unite, totuşi el nu a 
reuşit să prevadă modul în care va decurge acest război. Cu toate că a pledat 
pentru importanţa puterii aeriene, felul în care a folosit forţele Kido Butai 
sugerează că, pen-tru el, avioanele erau bune doar pentru raiduri şi că încă mai 
păstra opinia tradiţională că marile nave blindate re-prezintă arma decisivă. A 
fost evident că nu a reuşit să înţeleagă ameninţarea care venea din partea 
americani-lor la adresa comerţului japonez din vreme de război şi nu a luat nici o 
măsură înainte de război pentru apăra-rea acestuia, deşi văzuse ce impact au 
avut submarinele germane asupra comerţului naval britanic în prima par-te a 
conflictului. La fel, nu s-a gândit nici ce impact ar avea submarinele japoneze 
asupra liniilor de aproviziona-re americane. Deşi la începutul carierei fusese 
comandant al unei unităţi de aviaţie, înainte de război nu a luat nici o măsură 
pentru dezvoltarea aviaţiei navale şi pregătirea ei pentru războiul prelungit de 
care se temea. Dacă el consi-dera atât de importantă construirea de 
aerodromuri, aşa cum am văzut în citatul anterior, de ce nu a făcut vreun efort să 
creeze unităţi pregătite pentru astfel de misiuni? (Lipsa capacităţii de a construi 
rapid piste de aterizare a fost un factor esenţial în campania de la Guadalcanal.) 

Deşi a avut multe calităţi, Yamamoto nu a fost un geniu militar. Confuzia din 
gândirea lui, care a dus la iniţierea atacului de la Pearl Harbor, arată că, deşi 
avea multă experienţă în relaţia cu Statele Unite, a interpretat greşit caracterul 
poporului american şi a ales fix varian-ta de acţiune care avea cele mai mari 
şanse să îl înde-părteze de obiectivul de a negocia o pace cu americanii. 

Evenimentele care au dus la atacul de la Pearl Harbor nu pot fi puse decât pe 
seama unei fixaţii nesănătoase. Activitatea lui de comandant, după Pearl Harbor, 
a fost din ce în ce mai haotică şi mai marcată de autoritarism. A reuşit să 
gestioneze a doua fază operaţională oscilând între un comportament confuz şi 
unul foarte încreză-tor. În timpul discuţiilor care au precedat operaţiunea 
Midway, stilul său „imperial“ de conducere nu l-a făcut 

După ce moartea lui Yamamoto a fost comunicată naţiunii, s-au organizat 
funeralii de stat. Cel care conduce coloana participanţilor este ofiţerul din statul 
major al Flotei Combinate, comandorul Watanabe Yasuji, care poartă sabia ce 


simbolizează avansarea lui Yamamoto, post-mortem, la gradul de amiral de flotă. 

Prin amabilitate Michael A. Oren 

să caute argumente în valoarea planului, ci pur şi sim-plu să se folosească de 
ameninţarea cu demisia pentru a obţine permisiunea de a-şi pune planurile în 
aplicare. Aşa se manifesta iubitorul de risc Yamamoto, numai că, în absenţa unui 
plan operaţional bine pregătit, metoda lui era doar o reţetă pentru dezastru. 

În timpul campaniei de la Guadalcanal, Yamamoto părea că este încă uluit de 
eşecul de la Midway şi de neaşteptata reacţie americană. Nu a reuşit nici un mo- 
ment să înţeleagă că aceasta era bătălia decisivă pe care o aştepta el. A preferat 
acţiuni mărunte, transformând campania într-un nedorit război de uzură. Atunci 
ar fi fost momentul oportun ca partea personalităţii lui care iubea riscul să se 
manifeste, să forţeze o decizie, dar cum-va se pare că Yamamoto nu a reuşit să 
scoată la lumină vechiul său spirit. 

Viaţa personală a fost marcată de plăcerea pentru jo-curile de noroc. Această 
pasiune s-a manifestat şi în viaţa profesională. Era un om sofisticat, după 
standardele ja-poneze, şi iubea viaţa. Totuşi, pe lângă trăsăturile fru-moase de 
caracter, precum lipsa infatuării, avea o latură egoistă, demonstrată de faptul că 
era un afemeiat care îşi neglija în mare măsură familia. Cu certitudine nu a fost 
un sfânt în viaţa personală, în ciuda eforturilor fă-cute de susţinătorii lui de a 
şterge cu buretele acest fapt, după moartea lui. 

În ciuda tuturor calităţilor sale, Yamamoto nu s-a pu-tut ridica deasupra 
sistemului care îl crease. Un lider cu adevărat mare ar fi preluat controlul 
situaţiei pe care o avea în faţă, dar Yamamoto nu a reuşit niciodată să facă asta. 
Nu a putut depăşi niciodată structura defectuoasă de comandă a MIJ. In cadrul 
MIJ, ofiţerii de la marele 

stat major aveau foarte multă autoritate - mult mai mul-tă decât în marina 
occidentală. În timp ce comandantul avea responsabilitatea desfăşurării 
operaţiunii, autorita-tea pentru conceperea planului şi iniţierea de operaţiuni 
revenea marelui stat major. De multe ori, deciziile ajun-geau să fie luate de 
ofiţeri relativ tineri, la nivel de loco-tenent. Yamamoto accepta acest sistem şi era 
bucuros să lase detaliile pe seama subordonaţilor, el rezumân-du-se să le ofere 
îndrumarea generală. Procesul de pla-nificare se baza pe foarte multe 
presupuneri hazardate, care se dovedeau invariabil greşite, deoarece rareori se 
în-temeiau pe informaţii oferite de serviciile secrete, şi nici-odată strategia nu 
lua în calcul posibilitatea unei acţiuni neaşteptate a inamicului. Atunci când, în 
timpul luptei, presupunerile se dovedeau false, reacţia statului major al Flotei 
Combinate era de cele mai multe ori dezorgani-zată şi prost gândită. Aceşti 
factori s-au tradus în multe ocazii prin înfrângere. Dar, în ciuda tuturor 
slăbiciunilor evidente ale acestui sistem, Yamamoto nu a făcut nimic să îl 
schimbe. Un amiral cu adevărat mare ar fi recunos-cut neajunsurile sistemului şi 
ar fi găsit o modalitate de a îmbunătăţi lucrurile folosindu-se de avantajele 


acestuia; Yamamoto nici măcar nu a încercat vreodată. 

O viaţă în cuvinte _ 

Yamamoto e considerat erou naţional în Japonia. Împre-ună cu amiralul 
Heihachiro Togo, sunt cele mai omagia-te personaje ale MIJ. Acest lucru se vede 
din sala specială care i s-a rezervat la muzeul de la Eta Jima şi din atenţia 
deosebită care i se acordă la altarul Yasukuni, în Tokyo. Literatura care îl are în 
centru pe Yamamoto reflectă clar statutul său de erou. Deşi a avut foarte mulţi 
biografi, aproape nici unul (singura excepţie e menţionată mai jos) nu are o 
viziune critică, nici referitor la viaţa perso-nală, nici la cea de lider de război. 
Nici măcar în istoriile oficiale de război nu i se găseşte vreo vină lui Yamamoto 
pentru înfrângerile japoneze. 

Lipsa materialelor în engleză despre Yamamoto face extrem de dificilă 
înţelegerea acestui personaj de către un istoric occidental. Singura lucrare 
consistentă des-pre Yamamoto tradusă în engleză este biografia bestsel-ler 
publicată în Japonia de cunoscutul scriitor Agawa Hiroyuki. Această lucrare 
conţine o perspectivă critică asupra eroului naţional japonez. Dacă ceilalţi 
biografi în-cearcă să facă din Yamamoto un personaj deosebit şi se străduiesc să 
îi păstreze statutul de erou naţional, bio-grafia lui Agawa face referire la viaţa lui 
extraconjugală şi la nenumăratele sale aventuri cu gheişe. Totuşi, lucrarea este 
frustrant de incompletă, mai ales în privinţa rolului de lider al amiralului. 

Istoricii occidentali au scris puţine cărţi despre Yama-moto. Prima dintre ele a 
fost Yamamoto: The Man Who Menaced America, scrisă de John Deane Potter. 
Apărută în 1965, lucrarea nu apelează la surse japoneze şi este pli-nă de 
inexactităţi în privinţa evenimentelor. Pentru spe-cialistul modern nu are nici o 
valoare. Prolificul Edwin P. Hoyt a scris în 1990 o carte intitulată Yamamoto: The 
Man Who Plan the Attack on Pearl Harbor. Cartea face trimitere la surse 
japoneze, dar pare să se bazeze aproape integral pe lucrarea lui Agawa. Nu 
reuşeşte să acopere întreaga ac-tivitate de comandant a lui Yamamoto şi, din 
cauza nu-meroaselor erori factuale, trebuie folosită cu precauţie. 

Au apărut câteva eseuri despre Yamamoto, în serii care urmăreau lideri 
importanţi ai marinei militare. Pri-mul a fost scris de istoricul Marinei Imperiale 
Japoneze Roger Pineau în 1976. Eseul merită să fie consultat şi azi, şi este prima 
lucrare care pune la îndoială reputaţia de amiral invincibil a lui Yamamoto. Al 
doilea eseu care tre-buie amintit a fost scris de Stephen Howarth şi a apărut în 
volumul Men of War, în 1992. Este superficial, conţine multe inexactităţi şi nu 
face decât să perpetueze nume-roasele mituri care îl înconjoară pe Yamamoto. 
Autorul face afirmaţia deloc argumentată că, atât timp cât a tră-it Yamamoto, MIJ 
a dus un război „curat“. De departe cel mai bun eseu despre Yamamoto este cel 
publicat în 1997 de H.P. Willmott. Este o relatare echilibrată care ia în discuţie 
toate aspectele mitului Yamamoto. Eseul este esenţial pentru înţelegerea vieţii şi 
carierei lui Yamamoto. 

Pe lângă lucrările dedicate lui Yamamoto mai există cărţi care acoperă 


subiectul mai larg al războiului din Pa-cific, cărţi care apelează la surse japoneze 
şi care analizea-ză rolul lui Yamamoto doar în anumite situaţii punctuale. 

O viaţă în cuvinte 

Trebuie să remarcăm aici lucrarea lui Gordon Prange At Dawn We Slept: The 
Untold Story of Pearl Harbor, cartea despre bătălia de la Midway scrisă de 
Jonathan Parshall şi Anthony Tully şi apărută în 2005, Shattered Sword: 
The Untold Story of the Battle of Midway, şi lucrarea lui Richard B. Frank 
intitulată inspirat Guadalcanal: The Defi-nitive Account of the Landmark Battle. 

De fapt, nici până în ziua de azi nu există o biografie completă a lui 
Yamamoto, în limba engleză. Este un mare neajuns, deoarece puţini comandanţi 
au avut un impact atât de mare precum Yamamoto asupra desfăşurării ce-lui de- 
al Doilea Război Mondial şi asupra felului în care s-a încheiat. 

